Fudbaleri Crvene zvezde zabeležili su i četvrtu pobedu u nizu. Oni su na Karaburmi pobedili OFK Beograd nakon tri sezone, rezultatom 2:1.\nSudija: Milan Jeremić (Beograd)\nStrelci: Čavrić u 55' za OFK Beograd, a Mrđa u 43' i Ninković iz penala u 80' za Crvenu zvezdu.\nOFK BEOGRAD: Pavlović, Bates, Planić, Vasiljević, Antonov, Zdjelar, Gajić, Ješić, Paločević, Micevski, Čavrić.\nRezerve: Čupić, Damjanović, Škrbić, Tutnjević, Kovačević, Ivanović, Adžić.\nCRVENA ZVEZDA: Bajković, Petković, Lazić, Krneta, Mijailović, Gogić, Milijaš, Pečnik, Ninković, Mrđa, Dauda.\nRezerve: Vesić, Nenadić, Arauho, Mirić, Savićević, Milunović, Kasalica.\nNešto više od 2.000 gledalaca okupljenih na Omladinskom stadionu, imalo je priliku da u prvom poluvremenu posmatra veoma interesantnu i zanimljivu fudbalsku predstavu. Obe ekipe su pokazale želju za pobedom, pa su se napadi crveno odnosno plavo-belih periodično smenjivali.\nPrvi pokušaj Crvene zvezde delo je Abiole Daude, koji je sam sebi stvorio poziciju za šut, ali je tom prilikom prebacio gol. "Romantičari" su prvu priliku imali u osmom minutu, kada je danas odlični Planić bio najviši u skoku nakon centaršuta sa leve strane, ali je iz izgledne situacije šutirao malo pored gola. Milijaš je bio prvi Zvedin igrač koji je pogodio okvir gola domaćina. Bio je to udarac sa dvadesetak metara koji je golman Pavlović uspeo da "ukroti", bez većih problema. Bivši igrač OFK Beograda i kapiten mlade reprezentacije Srbije, Marko Petković, takođe je pokušao udarcem sa distance u 19. minutu, ali je i njegov šut odbranio oprezni Pavlović. Već u narednom napadu, Mrđa je imao veoma dobru priliku. Najbolji strelac Superlige je šutirao snažno iz kaznenog prostora, ali je Pavlović još jednom intervenisao, ovoga puta atraktivnom paradom. Kao da se utakmica u tim momentima rasplamsala, pa su fudbaleri OFK Beograda već narednog minuta naterali Bajkovića da "zagreje ruke", a tom prilikom fudbaleri Crvene zvezde umalo nisu postigli auto-gol. Ubrzo je sudija Jeremić prekinuo utakmicu zbog transparenta "Ne TOLErišemo više" odnosno slike koju su razvili navijači Crvene zvezde.\nPrekid je trajao skoro šest minuta, a činilo se da je domaćin nakon što je meč nastavljen, bolje ušao u utakmicu. Čavrić je dosta problema zadavao našoj defanzivnoj liniji, i treća prilika za OFK Beograd viđena je nakon dobrog prodora i centaršuta mladog fudbalera, ali srećom po crveno-bele, lopta je nakon udarca Ješića završila pored gola.\nNakon te prilike, Crvena zvezda je ponovo pritisla. Posle jednog kornera koji je izveo Milijaš i izbijene lopte, Miloš Ninković se vinuo u vazduh i glavom asistirao usamljenom Mrđi koji se našao u dobroj situaciji, ali okrenut leđima nije uspeo da uputi bolji udarac glavom iz neposredne blizine, pa je Pavlović još jednom izašao kao pobednik. Već u sledećem napadu, Ninković je sam sebi izborio poziciju za udarac sa ivice kaznenog prostora, ali se nakon njegovog dobrog šuta zatresla prečka. Ipak, da se na odmor ne ode sa rezultatom 0:0 pobrinuli su se Nikola Mijailović i Dragan Mrđa u 43. minutu. Zvezdin bek je odličnim driblingom uspeo da prevari dvojicu fudbalera u plavo-belim dresovima, uputi odličan centaršut po zemlji koji je spremno dočekao Dragan Mrđa, i iz neposredne blizine postigao svoj deveti gol ove sezone, a prvi na gostovanjima. Glavni arbitar je utakmicu produžio za sedam minuta, ali do njegovog poslednjeg zvižduka u prvom poluvremenu nije bilo prilika ni na jednoj strani.\nCrvena zvezda je neshvatljivo loše ušla u drugo poluvreme, i na momente se činilo da je plan igre ostao "zaboravljen" u svlačionici. Fudbaleri OFK Beograda, koji su pokazali jasnu nameru da što pre dođu do izjednačenja, dobijali su gotovo sve duele na sredini terena. Naši fudbaleri nisu uspevali da iznesu loptu na polovinu protivnika, niti da vežu nekoliko dobrih dodavanja. Kao da su crveno-beli rešili da brane stečenu prednost, što im se osvetilo već u 55. minutu kada je Čavrić neometan šutirao sa desetak metara, veoma precizno i dovoljno za izjednačenje.\nTrener Slaviša Stojanović već je u 61. minutu posegao za prvom izmenom, pa je Vukan Savićević zaigrao umesto Nejca Pečnika. Prvi pokušaj crveno-belih u nastavku zabeležen je u 66. minutu, kada je Mijailović nakon solo akcije šutirao, ali pravo u golmana Pavlovića. Pokušavala je Zvezda u tim momentima da pritisne domaćina, ali su "Romantičari" u 69. minutu stvorili novu stopostotnu priliku. Čavrić se našao sam pred Bobanom Bajkovićem, ali je naš čuvar mreže spasao svoj tim od rezultatkog minusa. Zvezda je uzvratila preko Daude, koji se u svojoj prvoj pravoj prilici na ovoj utakmici našao nakon centaršuta Nenada Milijaša. Ipak, Zvezdin napadač je nastavio seriju promašaja započetu još na prošloj utakmici, jer je glavom šutirao preko gola. Igrao se 75. minut kada je Savićević odlično proigrao Mrđu, a Zvezdin napadač prilikom pokušaja asistencije ka samom Daudi, nije uspeo da zahvati loptu na pravi način.\nU 79. minutu, u kaznenom prostoru domaćina pao je Dragan Mrća nakon duela sa Vasiljevićem. Glavni arbitar je sačekao nekoliko sekundi na mišljenje svog pomoćnika, a potom je dosudio udarac sa bele tačke. Miloš Ninković je preuzeo odgovornost, i u 80. minutu preciznim udarcem doneo Zvezdi novo vođstvo. Domaćin se nije predavao, i u 88. minutu je Škrbić nadvisio dvojicu naših fudbalera u skoku i tom prilikom stvorio odličnu šansu Ivanoviću čiji je udarac uspeo da zaustavi golman Bajković. Crvena zvezda je do kraja uspela da zadrži prednost, i na taj način zabeleži novu pobedu, a prvu na Karaburmi posle tri sezone. Utisak je da crveno-beli nakon ove utakmice mogu da budu zadovoljni jedino rezultatom. Već u sledećem kolu, a poslednjem ove jeseni, na našem stadionu gostovaće ekipa Vojvodine, a pre toga, isti rivali će snage odmeriti i u najmasovnijem srpskom takmičenju.


MARKO ŠELIĆ MARČELO 31. januara u Nišu! - Shtek House\nMARKO ŠELIĆ MARČELO 31. januara u Nišu!\nNakon sjajnog nastupa 11. avgusta na Hip Hop bini u okviru Nišville festivala 2019, predvodnik srpske rap-crossover struje, Marko Šelić Marčelo i njegov “Napeti trio” će posle dužeg vremena održati samostalni koncert u Nišu, u petak, 31. januara 2020, u klubu Feedback od 22h!\nU susret novom singlu “Udahni” koji će uskoro biti zvanično objavljen i koji će najaviti predstojeći šesti studijski album pod nazivom “Nojeva varka” (čiji se izlazak očekuje u toku 2020), Marčelo će u Nišu izvesti repertoar koji podrazumeva najbolje numere iz dosadašnjeg toka karijere, a za zagrevanje i adekvatno opuštanje publike pobrinuće se lokalna podrška sa juga Srbije – Delkor i Bezz iz Leskovca.\nMarko Šelić Marčelo će ovom prilikom u Nišu nastupiti uživo sa svojim dugogodišnjim saradnicima: Nevena Glibetić – Nensi (vokal), Rade Sklopić – DJ Raid (klavijature, gramofoni), kao i maestralni Filip Krumes na violini.\nCena ulaznice i pretprodajna mesta biće objavljeni neposredno nakon novogodišnjih praznika!\nPrevious articleSuper duo stiže u Srbiju\nNext articleU prodaji ulaznice za koncert Marčela i Napeti trio


Njemačka mora da razmisli o nezamislivom\nNemačka je uglavnom bila u samoj srži evropskih integracija. Njeni državnici su obično tvrdili da Nemačka nema nezavisnu spoljnu politiku, nego jedino Evropsku politiku. Posle pada Berlinskog Zida, njene vođe su shvatile da je ujedinjenje Nemačke moguće jedino u kontekstu ujedinjene Evrope, i bili su voljni da podnesu i neke žrtve kako bi obezbedili da\nBANJALUKA – Republika Srpska ni nakon tri godine planiranja nije donela strategiju zapošljavanja, a, sudeći prema situaciji, neće je imati ni sledeće godine. Naime, strategija zapošljavanja u RS od 2010. do 2014. godine, kojom je planirano da se stopa nezaposlenosti smanji sa 21 na 17,5 odsto i koju je u aprilu utvrdila Vlada RS, povučena\nDERVENTA – Uspešno poslovanje, nova radna mesta, ljudska solidarnost i saosećanje sa poplavljenima, valjani su povodi naše posete firme za proizvodnju obuće “Sanino”, pogonu u pripremi u Prnjavoru. I sve to u vreme velike ekonomske i krize morala, kada se radnici bukvalno “čiste” iz fabrika koje su stvarali, kada im se otima iz usta teško\nKoncern „Swisslion-Takovo” ne razmeće se „milionima, kamionima, avionima”, nema megalomanije, rasipništva, poslovnog glamura… Ali, nema ni kredita, vlasnik noću ne bdije nad dugovima nego nad strategijom osvajanja Švajcarske i Francuske. Rodoljub Drašković,vlasnik ovog koncerna, ne spada u kontroverzne biznismene, nije se učlanio ni u jedno udruženje, rijetko javno polemiše…


Alarmni sistem Smanos X300 GSM/SMS 022339: Alarmi Za Kuću: SveZaKucu.rs Prodaja, Cena, Beograd, Srbija\nKarakteristike proizvoda: Alarmni sistem Smanos X300 GSM/SMS 022339\nJačina interne sirene: 105 dB\nPodržani dodaci : 10 daljinskih, 50 senzora\nDimenzije (L×W×H): 175 x 39 x 97mm\nX300 GSM/SMS/Alarmni Sistem ×1\nOpis proizvoda: Alarmni sistem Smanos X300 GSM/SMS 022339\nX300 koristi SIM karticu za komunikaciju sa vama te je komunikacija moguća i u slučaju prekida Wi-Fi signala. Akumulatorska baterija će obezbediti nesmetan rad i u slučaju gubitka struje.\nMinimalistički dizajn sa najkvalitetnijom plastikom visokog sjaja je dobitnik prestižne nagrade industrijskog dizajna.\nSvako podizanje centrale sa mesta na kome stoji će pokrenuti unutrašnju sirenu i poslati obaveštenje vlasniku. Takođe, bićete obavešteni o svakom prekidu i povratku struje.\nPozovite vaš alarm i slušajte šta se dešava u vašem prostoru bez da iko za to zna.\nIzdiktirajte operateru šifru proizvoda - šifra ovog proizvoda je: 47693\nSifra 47693, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 47693, 2, Pavle Milosevic, Obalska 18, 11000, Beograd, 063123123, pavmi@szk.com


Uručeni ključevi deset automobila dobitnicima igre "Uzmi račun i pobedi"\nUručeni ključevi deset automobila dobitnicima igre „Uzmi račun i pobedi“\nBiznis Autor:Beta21. jan. 202115:57 > 16:373 komentara\nIzvor: Foto: Ministarstvo finansija\nDržavni sekretar u Ministarstvu finansija Gojko Stanivuković uručio je danas u Кragujevcu dobitnicima nagradne igre "Uzmi račun i pobedi" ključeve 10 automobila marke "fijat 500L" i zahvalio im na doprinosu u suzbijanju sive ekonomije.\nOn je rekao da se održavanje te nagradne igre u prethodnih nekoliko godina pokazalo kao veoma dobar i efikasan mehanizam za edukaciju građana o borbi protiv sive ekonomije i za podizanje svesti o njenom značaju.\nMali potpisao ugovor sa dobitnicom premije igre „Uzmi račun i pobedi“\nOd 23. januara počinje drugi krug nagradne igre „Uzmi račun i pobedi“\n12. jan. 2021 9\n„Na ovaj način želimo da motivišemo građane da plaćanja vrše bezgotovinski, da uzimaju fiskalne račune prilikom svake kupovine, pošto jedino na taj način možemo biti sigurni da trgovci posluju u skladu sa zakonom i da plaćaju porez“, kazao je Stanivuković.\nGovoreći o planovima za 2021. godinu, državni sekretar je rekao da će fiskalna digitalizacija biti završena do kraja godine i da se radi na proširenju sezonskog zapošljavanja na nove sektore.\n„Očekuju nas i izmene Zakona o inspekcijskom nadzoru koje će omogućiti da sistem e-inspektor postane obavezan za sve republičke inspekcije. U planu je da uvedemo e-fakture, što će značajno olakšati povraćaj PDV za sve naše privrednike, kao i digitalne menice“, objasnio je Stanivuković.\nOn je naglasio da čvrsto veruje da će zajedničkim trudom i zalaganjem do kraja 2021. godine biti uspešno realizovan ovaj set reformi, te da će 2022. biti godina u kojoj će Srbija imati mnogo manje problema sa sivom ekonomijom i nelojalnom konkurencijom, što je od izuzetnog značaja za sve privrednike.\nGojko StanivukovićUzmi račun i pobedi


I dalje rekordno visoka nezaposlenost u evro zoni | EurActiv Srbija\nI dalje rekordno visoka nezaposlenost u evro zoni\nBroj nezaposlenih u evro zoni bio je krajem 2011. i dalje na rekordno visokom nivou. Stopa nezaposlenosti u 17 članica koje koriste evro iznosila je u decembru isto kao i mesec dana ranije – 10,4%, objavio je evropski statistički zavod Eurostat. U poređenju sa decembrom 2010. to je rast od 0,4 procentna poena. Na nivou cele EU, decembarska stopa nezaposlenosti je bila 9,9%, isto kao i prethodnog meseca, ali 0,4 procentna poena više nego godinu dana ranije. Evropske zvaničnike naročito brine nezaposlenost među građanima mlađim od 25 godina koja je u nekim zemljama dostigla 50%. Ekonomisti kao naročito zabrinjavajući pokazatelj navode pad maloprodajnih cena u najsnažnijim privredama, Nemačkoj i Francuskoj, od kojih se očekuje da povuku ranjive ekonomije kao što je italijanska u kojoj je broj ljudi bez posla najveći u poslednjoj deceniji.\nU odnosu na decembar 2010. nezaposlenost je pala u 14 zemalja, ostala je nepromenjena u Irskoj i porasla u 12 članica. Eurostat procenjuje da je u celoj EU bilo nezaposleno 23,8 miliona muškaraca i žena, od kojih 16,5 miliona u evro zoni. U poređenju sa novembrom 2011, broj nezaposlenih se povećao za 24.000 u EU i za 20.000 u evro zoni. U odnosu na period od pre godinu dana broj nezaposlenih u evro zoni povećao se za 751.000.\nPodaci pokazuju veliki raskorak između stope nezaposlenosti, na primer Nemačke, koja je jednocifrena, i ostalih članica. Najteže je pogođena Španija sa stopom nezaposlenosti od 22,9%, dok Austrija ostaje najmanje pogođena sa stopom nezaposlenosti od 4,1%.\nU Portugaliji, jednoj od članica evro zone koja se bori sa dužničkom krizom, stopa nezaposlenosti je porasla na 13,6% u decembru sa 13,2% u novembru 2011. Nezaposlenost je blago skočila i u Francuskoj, sa 9,8% na 9,9%, dok je u Irskoj iznosila 14,5%.\nMaloprodajne cene su u januaru neočekivano pale u Nemačkoj i Francuskoj, dve ekonomije od kojih se očekuje da podrže slabije privrede, kao što je Italija u kojoj je stopa nezaposlonosti (8,9%) dostigla rekordno visok nivu u poslednjih 10 godina.\nPad maloprodajnih cena u Nemačkoj za 1,4% je najveće iznenađenje jer se dogodio u kontekstu smanjenja nezaposlenosti i poboljšanjih indeksa poslovne klime.\nEkonomisti ocenjuju da visoke stope nezaposlenosti donose "crni oblak" nad perspektivom rasta evro zone, nakon što su se lideri EU 30. januara dogovorili da se fokusiraju na kreiranje rasta i novih radnih mesta.\nLideri EU nameravaju da 82 milijarde neiskorišćenih sredstva iz fondova 2007-2013. upotrebe za podsticaj zapošljavanju. Međutim, većina ekonomista očekuje mali napredak budući da su najveći dužnici evro zone prisiljeni da sprovedu mere štednje pod novim sporazumom za pooštravanje fiskalne discipline o kome su zvaničnici EU postigli dogovor 30. januara na samitu u Briselu.\nAnalitičari Siti grupe nazivaju taj sporazum koji je inicirala Nemačka "kao dogovor za mali rast", dok je jedan evropski diplomata rekao da novi sporazum "kejnzijansko učenje u suštini proglašava nezakonitim".\nMeđutim, čak i sa sporazumom koji je usmeren na rast, sve veća razlika između bogatijih nacija severne Evrope i siromašnijih manje produktivnih država baca senku na bilo koju od evropskih politika zapošljavanja koja se primenjuje iz Brisela.\nVisoka nezaposlenost je zadala smrtni udarac evropskoj ekonomiji, a naročiti problem je nezaposlenost mladih. Na nivou EU, stopa nezaposlenosti mladih (mlađi od 25) iznosi 22,1%, a u evro zoni 21,3%.\nDrastičan primer je Španija gde skoro polovina mladih ne može da nađe posao sa punim radnim vremenom. U Italiji nezaposlenost među građanima mlađim od 25 iznosi 30%, dok je u Francuskoj dostigla 24%.\nČak i u Velikoj Britaniji, koja nije članica evro zone i koja spada u top 10 svetskih ekonomija, stopa nezaposlenosti mladih iznosi 22% što je čak tri puta više nego u Nemačkoj.


Zašto turisti dolaze baš u Srbiju po vakcinu kada imaju bliže destinacije? | Novosadski informativni portal 021\n22:48 > 05:58\nOvo su potvrdili za Euronews Srbija lekari koji rade na vakcinalnim punktovima, beogradski hotelijeri, ali i iz Udruženja turističkih vodiča.\nRuski turisti ubedljivo prednjače jer ovde žele da prime vakcinu stranih proizvođača budući da ih u Rusiji nema, a ruska vakcina Spunjik V nije međunarodno odobrena - ni od strane Evropske unije, niti od strane Svetske zdravstvene organizacije.\n27.09.2021\t• 05:44\nTzv Republika Srpska upravo uništila 50.000 doza Astra zeneke jer im je istekao rok trajanja.\nKako da ne, u Engleskoj i Izraelu preko 10 000 dnevno novoobolelih a imaju najveći broj vakcinisanih.\nTuristi dolaze u Srbiju zato sto je hrana ukusna i ljudi su divni i to nema nikakve veze sa vakcinama.


Edukativne tribine o HIV virusu u srednjim školama - Vijesti.me\nEdukativne tribine o HIV virusu u srednjim školama\nSrednjoškolci će se informisati i o uslugama koje mogu dobiti u Savjetovalištima za mlade u okviru domova zdravlja\nU crnogorskim srednjim školama će u decembru biti organizovane edukativne tribine o HIV-u.\nUnija srednjoškolaca Crne Gore i nevladina organizacije Juventas, u saradnji sa Institutom za javno zdravlje, edukativnim tribinama obilježiće 1. decembra, Svjetski dan borbe protiv side.\nNa tim radionicama zainteresovani srednjoškolci će moći da sa stručnjacima iz Instituta za javno zdravlje i domova zdravlja, na interaktivnim predavanjima govore o reproduktivnom zdravlju, polno prenosivim infekcijama, kao i šta je to HIV, o tome kako se sve može preventivno djelovati i zaštititi.\nKako navode, izazov je osigurati da se zaustavi epidemija, da svi inficirani, putem testiranja saznaju da žive sa HIV-om i odmah dobiju svu potrebnu podršku i tretman, a da se u potpunosti izbriše stigma i diskriminacija.\n„Imajući u vidu da je broj mladih ljudi koji su inficirani HIV-om u Crnoj Gori u porastu u posljednje vrijeme, ovaj dan će biti obilježen u saradnji sa srednjim školama Crne Gore“, kaže se u saopštenju.\nU okviru edukativih tribina, kako se dodaje, srednjoškolci će se upoznati sa postojanjem Savjetovališta za povjerljivo i aninimno savjetovanje i testiranje pri Institutu za javno zdravlje i sedam domova zdravlja širom Crne Gore, u kojima mogu razgovarati sa stručnjacima na polju seksualnog i repoduktivnog zdravlja i prava i anonimno testirati na HIV virus.\nSrednjoškolci će se informisati i o uslugama koje mogu dobiti u Savjetovalištima za mlade u okviru domova zdravlja.\n„U toku predavanja planirali smo da prisutnim srednjoškolcima simbolično podijelimo određenu količinu kondoma i time zaokružimo priču o važnosti korišćenja adekvatnih kontracepcijskih sredstava prilikom polnih odnosa“, kaže se u saopštenju.\nCijela akcija tokom decembra biće propraćena vizuelnim rješenjem, koji je osmislio učenik srednje likovne škole „Petar Lubarda“, Aleksandar Bugarin.\nIz Unije srednjoškolaca navode da je Svjetski dan borbe protiv side važno obilježiti kako bi se javnost upoznala sa činjenicom da je HIV i dalje prijetnja i da je još potrebno govoriti o tom zdravstvenom problemu, pobijediti stigmu i predrasude i unaprijediti edukaciju mladih.


Podrška kontraprotestu ili otkaz iz državne službe - Kozarac.ba\nPodrška kontraprotestu ili otkaz iz državne službe\nZaposleni u javnim institucijama, ustanovama i preduzećima u RS dobili su obrazac na koji treba da se upišu da su za “dobrovoljan” odlazak na kontraproteste koje organizuje predsjednik RS-a Milorad Dodik, tvrde iz Partije demokratskog progresa (PDP).\n“U protivnom, tvrde radnici jedne ustanove, koji su iz razumljivih razloga ostali anonimni i iz tog razloga prekrili njen naziv, saopćeno im je da ako ne odu slijedi otkaz”, ističu iz PDP-a.\nIz ove opozicione političke stranke u manjem bosanskohercegovačkom entitetu dodaju da se na ovom primjeru jasno vidi demokratije SNSD-a i vladajuće koalicije koji uslovljavanju građane RS-a da budu “Srcem za Srpske” ili im slijedi otkaz.\nPDP je ranije upozoravao da su predsjednici gradskih i općinskih odbora SNSD-a dobili naredbu iz centrale da motivišu ljude da izađu na kontraprotest.\nPodsjećamo, 14. maja u parku Mladen Stojanović u Banjoj Luci održat će se protesti u organizaciji Saveza za promjene i to kao izraz nezadovoljstva postojećim stanjem u RS-u.\nOdmah nakon što je Savez za promjene objavio datum održavanja protesta i predsjednik RS-a Milorad Dodik najavio je kontraproteste zakazane istog dana.\nPredsjednik Srpske demokratske stranke (SDS) Mladen Bosić jučer je ocijenio da je Dodik time najavio je neku vrstu nasilja i prijetnje jer je evidentno da riječ o huškanju naroda na narod.\nPrema njegovim saznanjima postoje i organizovane ekstremne grupe iz Srbije koje se organizuju da dođu na miting Dodika.\nPremijer Vlade Srbije Aleksandar Vučić pozvao je također jučer sve građane RS-a da na najavljenim protestima u Banjoj Luci pokažu mir i dostojanstvo te dodao kako od obavještajnih službi ima informacije da bi moglo doći do većeg narušavanja reda i mira.\nMinistar unutrašnjih poslova Srbije Nebojša Stefanović izjavio je danas kako srbijanska policija neće dozvoliti da ekstremističke grupe ili osobe iz kriminalne sredine odu iz Srbije na mitinge u Banjoj Luci.\nMEKTIĆ: Van svake logike je da MUP RS daje odobrenje za oba skupa u isto vrijeme u Banjoj Luci\nUNICEF opet poziva na hitno rješenje kontroverze o nazivu jezika\nPreživjeli iz reda za strijeljanje: Opraštam svima\nTužilaštvo BiH pozvalo Bakira Izetbegovića na saslušanje\nA VI,KAKO STE: Poskupljuje gorivo i alkohol!\nŽene u politici: Ravnopravnost polova je tema kojom se bavimo sporadično\nKo, kada i u kojim uvjetima može pokrenuti reviziju tužbe protiv Srbije\nDrama u krugu Tuzla kvarca: Četiri radnika se popela na silos za kvarcni pijesak, žele počiniti suicid\nSarajevo: Prazne školske klupe za 102 prijedorska pupoljka kojima nije dozvoljeno da procvjetaju\nBošnjačka djeca u Srebrenici odbila primiti knjižice\nZločin o kojem se malo govori: Na današnji dan je u Biljanima ubijeno 258 muškaraca, žena i djece\nDo danas 71.321 osoba se odrekla bh. državljanstva, najviše zbog sticanja njemačkog


Sudije nas nisu zaštitile - jugsport.net\nPosle gostovanja Radana iz Lebana na utakmci u Leskovcu sa GFK Dubočicom oglasila se Uprava kluba na čelu sa predsednikom Nebojšom Stankovićem, koji pre sve ga nisi zadovoljni onim što se događalo taokom utakmice sa GFk Dubočicom u kojoj su poraženi sa 2:0. Ma da ne žele da pravdaju svoju lošu igru I poraz na ovaj način, međutim da je sudiska trojka posebno glavni Stefan Đokić iz Vlasotinca i prvi pomoćnik Mihajlo Vučković iz Vrnja imali drugaćiji aršin verovatno sam tok utakmice bi tekao u drugo smeru.\nO onome na šta stavljaju primedu oglasio se šef struke Radana Dragan Momirović koji kaže: Bez obzira što smo odigrali jednu možda od najslaših utakmica u ovom prvnenstvu, ne samo ja nego svi u klubu neželimo na taj način da pravdamo poraz u Leskovcu, ali smo ogorčeni na suđenje. Sve je išlo svojim tokom do tog 23 minuta kada je domaćinu priznat po procenama svih nepostojeći pogodak, kada je domaćin došao prvi put u voćstvo. Pogodak kojeg je video samo pomoćnik Mihalo Vučković iz Vranja, na čiju je asistenciju glavni sudija Stefan Đokić iz Vlaostinca uvažio pogodak i pokazao nacentar.\nPosle tog pogotka , gde je Mihajlo Milošević bio najnervopzniji i zadradio žuti karton, morao je na poluvremenu da ostane u svlačionici da nebi pocrveneo , jer je već na to upozorio glavni sudija Đokić. Takođe nismo bili zaštićeni od glavnog sudije Đokića zbog oštrih startova doamćih igrača , gde je meta bio naš kapiten Miloš Stanković, a da za tave startove domaći igrači nisu dobli ni žuti a kamo li crveni karton. Smatram da takvim pomoćnicima kao što je Vučković iz Vranja ne zaslužuju da se nađu u ovom rangu takmičenja kao sudije.\nTako smo recimo poslednjih 20 minuta igrali sa igračem manje jer je kapiten M. Stanković morao van terena, zbog jednog pogibljivog starta igrača domaćih a da za to nije dobio ni žuti a kamo li crveni karton. Bili smo izvršili sve tri izmenedo tada, pa smo igrali sa igračem manje do kraja utakice. Ipak milsi Lebančana se bez obzira na ono što su doživelstavili primedbu u Leskovcu okreću narednom protivniku, kada im u nedelju dolazi sve bolji Zaplanajc u goste. Žele da pobedom pokažu da su tim za pobede a ne za poraze.\nBez obzira što je Zaplanjac visoko porazio naše košije Jedintsvo iz Bošnjaca na svom terenu , smatram kaže Momirtović da smo spremni da ih pobedimo na našem terenu. Reč je o dobrom timu , međutim nama su bodovi preko potrebni i drugog izbora nemamo već da pobedom vratimo samopouzdanje u našim redovima. Biće vraški teško, ali na toj utakmici čemo videti naš kvalitet sa kojim raspolažemo. Veruejm u moje momke da će dati sve od sebe i pobediti izuzetno dobar tim, koji ne zna ove jeseni za poraz, poručio je šef struke Radana Momirović.


POČELO FORMIRANjE MESNIH ODBORA - Glas Podrinja\nGRADSKI ODBOR LIBERALNO DEMOKRATSKE PARTIJE\nPOČELO FORMIRANjE MESNIH ODBORA\nGradski odbor Liberalno demokratske partije Šabac, u ponedeljak je godine počeo kampanju formiranja mesnih odbora na nivou Grada. Kampanja „Vreme je da osvojimo budućnost!“ počela je iz Majura gde je na Skupštini formiran novi mesni odbor.\nNa sastanku mesnog odbora Liberalno demokratske partije u Majuru bilo je prisutno 20 članova, a za predsednika je izabran Marko Protić i potpredsednici: Aleksandar Pajić, Mirko Matić i Marko Grujić.\n-Okupili smo se ovde kako bi formirali mesni odbor i iskreno krenuli u poboljšanje života ljudi u Majuru. Živimo u jednoj od većih mesnih zajednica na teritoriji Šapca i zato smatram da se svi zajedno moramo aktivnije uključiti u kreiranje boljih uslova za sve nas koji živimo i volimo Majur. Vreme je da mlađi prihvate veću odgovornost jer ukoliko to mi ne uradimo, niko drugi neće i to će biti jedan od prioriteta u našem daljem radu, izjavio je novoizabrani predsednik mesnog odbora Marko Protić.\nMilutin Stanković, menadžer gradskog odbora Liberalno demokratske partije na Skupštini mesnog odbora izneo je da mu je veoma drago što baš iz Majura kreću formiranje mesnih odbora na nivou Grada.\n-Majur je sredina koja se uvek zanimala za politiku i ljudi su uvek bili potpuno informisani. Pre par meseci ovde smo imali izbor za savet mesne zajednice na kojem su kandidati koje je podržala Liberalno demokratska partija osvojima oko 5% podške svojih komšija i prijatelja. Zato mi je veoma drago što bas iz Majura krećemo u kampanju formiranja mesnih odbora, rekao je Stanković.\nNa sastanku pored članova LDP iz Majura bili su prisutni i odbornik Skupštine grada Miloš Đurkić, Dragana Jelesić članica glavnog odbora LDP kao i Nela Mehmedović i Gordana Marković članovi gradskog odbora LDP Šabac. Naredni mesni odbor koji će biti formiran je na teritoriji mesne zajednice Bair.


Alma Ras obilježila 24 godine postojanja uz nagrade za uposlenike i donaciju patronažnog vozila DZ Olovo - Gracija\nAlma Ras obilježila 24 godine postojanja uz nagrade za uposlenike i donaciju patronažnog vozila DZ Olovo\nObilježavanje 24. godišnjice kompanije, povod je da se nagrade uposlenici koji su deset godina dio porodice, ali i oni koji su svojim posebnim doprinosom, u toku godine, doprinijeli kolektivu.\n„Danas smo tu da proslavimo 24 godine ne samo postojanja, nego veoma uspješnog poslovanja koje se ogleda kroz naš kontinuirani napredak i širenje. Prvi put, u historiji kompanije imamo ovoliki broj uposlenih, više od 1300, a ovaj uspjeh možemo pripisati svima nama, uposlenicima koji čine srce ovog kolektiva“, riječi su kojima se obratio Rasim Memagić, direktor Društva i predsjednik Uprave kompanije Alma Ras.\nIako je put ove kompanije popločan uspjesima i obezbjeđuje velike poslove kroz saradnju sa svjetskim kompanijama, oni ne staju na tome. Prošle godine izašli su na američko tržište, zahvaljujući saradnji s tekstilnom kompanijom Commando, te je intenzivirana saradnja s globalnim liderom Hugo Boss. Trenutno su u procesu postizanja dogovora s dvije, također, velike i poznate kompanije. U ovim teškim vremenima, svjesni su velikih izazova kojima su izloženi, te kontinuirano rade na tome da osiguraju dugoročnu stabilnost kompanije, a kako bi se ispoštovale sve obaveze prema kupcima, dobavljačima i uposlenicima.\nIz kompanije su istakli da su posebno ponosni na činjenicu, da svi uposlenici uživaju mnoge benefite, a jedan koji se posebno izdvojio jesu edukacije. Ulaganje u razvoj uposlenika, kako navode, je izuzetno bitno, te će se time voditi i u nastavku poslovanja. Prethodne godine, izdvojeno je 340.000 KM samo za ovu oblast.\nUručenje donacije DZ Olovo\nObilježavanju godišnjice prethodilo je uručivanje vozila DZ Olovo, a koje će se koristiti za potrebe patronažnih posjeta medicinskog osoblja. Automobil marke Fiat, vrijednosti oko 20.000 KM, uručio je Rasim Memagić, direktor Društva i predsjednik Uprave kompanije Alma Ras, Izudinu Kućanoviću, direktoru DZ Olovo. „Uvijek smo bili sretni i ponosni na uspjeh ove kompanije, jer smo znali da njihov napredak znači i boljitak za lokalnu zajednicu, što su i ovim primjerom potvrdili“, izjavio je g. Kućanović.\n„Ispred Uprave želim istaći da smo svi ponosni na ovu donaciju, samim time što će se unaprijediti rad medicinske usluge, te olakšati sigurniji i brži dolazak zdravstvenih radnika na adresu. Ovu priliku koristim da se zahvalim i uposlenicima, kolektivu Alma Ras, te lojalnim kupcima koji prepoznaju kvalitet naših brendova, više od dvije decenije i bez kojih sve ovo ne bi bilo moguće, riječi su g. Memagića.\nPrethodni članakNeobično predjelo\nNaredni članakSamit osnivačica biznisa danas u Vijećnici, mali biznisi predstavljeni na izložbenom sajmu


NIS zakazao skupštinu akcionara, presek za dividendu 17. juna | Kamatica\nPočetna > berza > NIS zakazao skupštinu akcionara, presek za dividendu 17. juna\nNIS zakazao skupštinu akcionara, presek za dividendu 17. juna\nTekst objavljen: 03.06.2019 16:20\nOdbor direktora Naftne industrije Srbije (NIIS) zakazao je redovnu skupštinu akcionara za 27. jun, a na dnevnom redu će biti usvajanje finansijskih izveštaja za prošlu godinu, te donošenje odluke o raspodeli dobiti.\nKao što je od ranije poznato, uprava kompanije je predložila da se kao i proteklih godina na ime dividende raspodeli četvrtina dobiti. Tako će akcionarima iz prošlogodišnje dobiti od 26,1 milijarde dinara na ime dividende pripasti 6,5 milijardi dinara dok će 19,5 milijardi dinara ostati neraspoređeno.\nPosmatrano po akciji, akcionari će primiti bruto dividendu od 39,97 dinara što je 6,2 odsto niže u odnosu na proteklu godinu. Na poslednjoj ceni od 724 dinara ova akcija nosi prinos od 5,5 odsto.\nKao dan dividende utvrđen je dan akcionara odnosno 17. jun.\nskupština akcionara Naftna industrija Srbije (NIS) Akcije NIS 17 jun dividende


U Podgoricu doletio prvi avion iz Luksemburga – Mladi Nikšića\nU Podgoricu doletio prvi avion iz Luksemburga\nAviokompanija Luxair, jednim od najljepših aviona iz svoje flote, otvorila je danas liniju između Luksemburga i Podgorice, koja će saobraćati ponedeljkom i četvrtkom, saopšteno je iz Aerodroma Crne Gore.\n“Vidjeli ste koliko našim ljudima znači ova direktna linija, vidjeli ste koliko je bilo emocija..Zaista mislim da je ovo jedan od najboljih poteza koje smo uradili u posljednjih nekoliko godina, i zbog naših ljudi a i zbog toga što nije mala stvar biti povezan sa srcem Evrope“, istakao je Orlandić.\nMedijima su se na Aerodromu obratili i Ismet Muhović, prvi Crnogorac koji se nastanio u Luksemburgu i koji važi za čovjeka čija je podrška otvorila put našim iseljenicima u Veliko vojvodstvo. Takođe, izjave su dali i počasni konzul Remzija Camić, predsjednik zavičajnog skupa Vihor Edin Latić i arhitektica u KIC-u CG u Luksemburgu Amela Škrijelj Crnovršanin.\nNovi menadžment tvrdi da je Montecargo klizio u sunovrat\nEraković: ,,U Podgoricu po tri boda”


Investiraju 30 miliona evra u “Sto posto” – AGRO VESTI by agronews.rs\nHome Teme Agrobiznis Investiraju 30 miliona evra u “Sto posto”\nSep 3, 2013 | Agrobiznis, Investicije, Srbija, Teme, Tržište, Vesti\t|\nHolandska Rojal Agrifirm grupa, jedan od najvećih evropskih proizvođača stočne hrane, kupila je 35 odsto domaće kompanije “Sto posto”.\nOva kompanija će u “Sto posto” investirati 30 miliona evra u naredne tri godine.\nSpecijalizovana kompanija u okviru Agrifirma, Nuscience, istovremeno je postala većinski vlasnik domaćeg proizvođača vitaminskih i mineralnih smeša za životinjsku ishranu, preduzeća “Novi miks”, sa udelom od 51 odsto.\nUgovor su potpisali predstavnici Agrifirm grupe i preduzeća Nuscience, Ton Loman i Patrik Kereman, sa većinskim vlasnikom firme “Sto posto”, Zoranom Vukadinovićem.\n“Mi smo lideri na tržištu Holandije i želimo da ojačamo svoju poziciju ne samo u našoj zemlji, već i van granica Holandije”, rekao je Loman, dodajući da kompanija želi da i u Srbiji primeni uspešan poslovni model koji je već razvila u Poljskoj, Mađarskoj i Ukrajini.\nOn je ukazao da je Rojal Agrifirm grupa izbrala da investira baš u Srbiju, jer poseduje odličan potencijal u agraru, podvukavši da je kompanija “Sto posto” partner na visokom profesionalnom nivou.\nVukadinović je podsetio da je kompanija “Sto posto” lider u proizvodnji stočne hrane u Srbiji, sa 10 odsto udela na tržištu, i ukazao da je kompanija nastala privatizacijom ruinirane fabrike u Velikoj Plani, koja je za 10 godina prerasla u modernog i stabilnog proizvođača, sa 150 zaposlenih.\nOn je naglasio da holandski partneri investiraju devet miliona evra godišnje samo u istraživanje i razvoj, a imaju i višedecenijsko iskustvo kao svetski lideri koje su spremni da preko “Sto posto” učine dostupnim i ulože ih u srpski agrar.\nTags: agrarinvesticijeakvizicijakompanija sto postonovi miksRojal Agrifirm grupastočna hranavitaminske smeše


AMERIKA OŠTRO ZAPRETILA RUSIJI: Smesta oslobodite Navaljnog, Stejt department odmah reagovao\nRuska Federalna služba najavila je da će privesti opozicionara, a da sud treba da odredi da li će uslovnu kaznu zameniti zatvorskom zbog kršenja uslovne\n- Sjedinjene Američke Države oštro osuđuju odluku Rusije da privede Alekseja Navaljnog. S velikom zabrinutošću primećujemo da je njegovo >> Pročitaj celu vest na sajtu SrbijaDanas.com << hapšenje – poslednji događaj u seriji pokušaja ućutkivanja Navaljnog i drugih opozicionara, kao i nezavisnih glasova koji kritikuju ruske vlasti. Zahtevamo njegovo momentalno i bezuslovno puštanje - navedeno je u saopštenju.\nNa "momentalno oslobađanje" Navaljnog pozvao je i ministar inostranih poslova Kanade Mark Garno.\nRuski opozicionar ima dve uslovne kazne po pet godina u slučajevima "Kirovlesa" i "Iv Roše". Prvi slučaj je povezan sa proneverom više od 16 miliona rubalja, a drugi za proneveru više od 30 miliona rubalja.\nAmerički Stejt department poziva da se ruski bloger Aleksej Navaljni, koji je u nedelju uhapšen u Rusiji, pusti na slobodu, izjavio je državni sekretar SAD Majk Pompeo.. „Sjedinjene Američke Države oštro osuđuju odluku Rusije da privede Alekseja Navaljnog. S velikom zabrinutošću primećujemo...


Demonstranti pozvali Trumpa da "oslobodi" Hong Kong\nDemonstranti sa transparentom "Oslobodite Hong Kong" marširaju ka američkom konzulatu u Hong Kongu, 8. septembra 2019, tražeći međunarodnu podršku svojim zahtjevima.\nHiljade demonstranata okupile su se ispred američkog konzulata u Hong Kongu, pozivajući predsjednika Donalda Trumpa da "oslobodi" grad pod kineskom upravom, izvještavaju AFP i Reuters.\nOni su apelovali na Washington da usvoji prijedlog zakona kojim bi se zahtijevala godišnja potvrda specijalnog stsatusa koji je Washington dodjeli Hong Kongu zakonom iz 1992.\nMeđutim, demonstracije su brzo postale nasilne, kada su demonstranti počeli da dižu barikade i razbijaju izloge u dijelu grada gdje se nalaze brojne banke i prodavnice.\nPolicija je ponovo ispalila suzavac da rastera demonstrante, što je postao uobičajeni prizor na protestima. Milioni su izašli na ulice Hong Konga u proteklih 14 nedjelja, pružajući do sada najveći otpor kineskoj upravi od kada je Britanija predala grad 1997.\nProteste je pokrenuo zakonski prijedlog, od kojeg su vlasti u međuvremenu odustale, da se dozvole ekstradicije autoritarnim vlastima u Kini, što su protivnici doživjeli kao najnoviji pokušaj Pekinga da ograniči slobode Hong Konga, međunarodnog finansijskog centra.\nMeđutim, nakon što su Peking i gradski lideri zauzeli tvrd pristup, pokret se zahuktao i prerastao u kampanju za veću demokratiju, političku odgovornost i amnestiju za uhapšene.\nSpecijalna policija hapsi demonstranta u Hong Kongu, 8. septembra 2019.\nVelika grupa građana, od kojih su neki nosili američke zastave, okupila se u parku u komercijalnom dijelu Hong Konga i marširala ka obližnjem konzulatu Washingtona. Pozvali su SAD da izvrše pritisak na Peking da ispuni njihove zahtjeve, i apelovali na Kongres da usvoji zakonski prijedlog kojim se izražava podrška protestu.\n“Više od hiljadu demonstranata je uhapšeno. Jedino što možemo je da izađemo na ulice. Ojsećam se beznadežno”, izjavila je za AFP tridesetogodišnja demonstrantkinja.\n“Mislim da, osim stranih zemalja, niko ne može da nam pomogne”, dodala je.\nAmerički senator Chuck Schumer izjavio je u četvrtak da će zakon kojim će se reagovati na kineske poteze u Hong Kongu biti među prioritetima demokrata u Senatu, kada Kongres nastavi sa radom sljedeće nedjelje, poslije ljetnje pauze.\nTrump je, u avgustu, nagovijestio da bi Kina trebalo da "humano" riješi problem protesta, prije ngo što sklopi trgovinski sporazum sa Washingtonom. Prethodno je proteste nazvao "neredima", koji su problem Kine.\nPeking je osudio proteste i optužuje SAD i Britaniju da podstiču nerede.


Časopis Industrija :: Tecnomatix® SIEMENS\n01.06.2017 Komentari: 0\nNapredno digitalno proizvodno rešenje za pomoć u izboru pravih odgovora za unapređivanje proizvodnje, smanjenje troškova i dostizanje željenih proizvodnih ciljeva.\nPametnije odlučivanje za unapređenje proizvodnje\nOptimizacija različitih uslova poslovanja kao što su zahtevi za ekološki bolje proizvode, kontinuirani i poboljšani konkurentni uslovi na globalnom tržištu zahtevaju od kompanije konstantno prilagođavanje njihove biznis strategije. Brže lansiranje, bolje iskorišćenje i upotreba kapitala i distribucija kvalitetnih proizvoda su uvek bili srž rasta i perspektivni faktor u sadašnjim, zahtevnim ekonomskim vremenima.\nU prošlosti, inovativnost je bila dovoljan recept za uspeh ali u sadašnjim vremenima sa nepredvidivim troškovima i regulativnim pritiscima, uspešni proizvođači znaju da optimizacija proizvodnih kapaciteta ne donosi samo smanjenje troškova već i stratešku prednost.\nUnapređivanjem i inovacijom proizvoda kroz kompletan njegov životni put, proizvođači su shvatili da se “proizvodnja pravog proizvoda” i “pravi način proizvodnje proizvoda” prožimaju i dopunjuju u neraskidivoj proizvodnoj simbiozi.\nUsvajanjem ovakve proizvodne filozofije, doprinelo je povećanoj proizvodnji i stvaranju fleksibilnih sistema čime je omogućeno efikasno upravljanje kapitalom sa jasnijom vidljivošću inovativnih procesa kroz investiciju, kraćim i bržim putem proizvoda do tržišta, smanjenjem inženjerskih aktivnosti uz sinhronizovanu proizvodnu distribuciju, pristupačnost i adaptivnost tržišnim prilikama sa dokazanom fleksibilnošću, kontrolom profitabilnosti kroz konstantnu optimizaciju proizvodnih i materijalnih resursa, redukciju troškova implementacijom održivih proizvodnih strategija, jasnijim i pametnijim odlukama u proizvodnim tokovima.\nPomenuta filozofija doprinosi da se kompanije približavaju digitalizaciji proizvoda, koja vodi do efikasnije i inovativnije proizvodnje sa visokim stepenom performansi na svim proizvodnim nivoima.\nŠta je Tecnomatix®\nU današnjem globalnom tržišnom okruženju, inovativni proizvodi jesu karta za ulaz ali rapidnim demografskim promenama i povećanjem konkurentnosti ovo nije dovoljno i zahtevaju se i inovacije samih proizvodnih procesa. Ovo je upravo i razlog zašto se vodeći svetski proizvođači okreću ka Tecnomatix® digital manufacturing rešenju iz Siemens PLM Software divizije, koji pomaže efikasnijem smanjenju troškova i bržem povratku investicija.\nTecnomatix® donosi inovacije procesa povezujući sve proizvodne discipline sa inženjeringom, uključujući procesni inženjering i simulacije sa upravljanjem proizvodnjom. Ovakav napredni portfolio digitalne proizvodnje, može se kontrolisati putem Temacenter® softvera donoseći neuporedivu integraciju svih procesa i vodeći ka pametnijim odlukama, boljoj proizvodnji i bržem i efikasnom procesu.\nOptimizacijom sa jednostavnim softverskim rešenjem, Siemens donosi rešenje svetske klase kroz integraciju koja redukuje vremena isporuke i povećava preciznost vaših manufakturnih planiranih ciljeva. Na ovaj način se postiže korelacija proizvoda, procesa, sredstava i proizvodnih podataka, čime se proizvođaču doprinosi kompletnim fokusom ka mogućnostima i konekcijom sa vodećim tehnologijama u digitalnoj proizvodnji. U robusnoj PLM strategiji, Tecnomatix® je most koji povezuje produkt dizajn sa proizvodnim procesima, upravljajući sa dizajnom, realnom proizvodnjom i procesima sa kompletno asocijativnim modelom.\nTecnomatix® nadgleda najvažnije procese povezane sa životnim ciklusom proizvoda, donoseći inovativnije proizvode brže do tržišta uz smanjenje potrebnih operacija, poboljšavajući proizvodnu efikasnost, kvalitet i brzinu povraćaja uloženih sredstava.\nPrednosti Tecnomatix® softvera\n- Ubrzava kreiranje proizvodnih planova čak za 30%\n- Redukuje troškove repromaterijala kao što su alati kroz lakšu implementaciju standardizacije\n- Podržava usaglašenje sa regulativama uz pomoć tačno definisane procedure\n- Redukuje greške i zastoje u proizvodnim pogonima uz pomoć direktnog pristupa informacijama\nTecnomatix® prednosti i čemu one doprinose\nTecnomatix® je vodeći simulacijski softver na poljima tehnologije, marketinškom udelu, industrijskom iskustvu i zastupljenosti u svetski vodećim kompanijama koje ga upotrebljavaju. Vodeći se iskustvom kompanije Siemens, ovaj softver koristi preko 5 miliona Temacenter® korisnika širom sveta.\nTecnomatix® digitalno proizvodni softver je baziran na najrasprostranjenijem PLM sistemu u svetu. Masovno upotrebljavan i otvoren, kompletni Siemens PLM sistem je napravljen na otvorenoj arhitekturi omogućavajući Tecnomatix-u da se integriše sa bilo kojim PDM sistemom. Ovakva fleksibilnost se oslikava na neuporedivo fleksibilnom integrativnom rešenju koje se koristi sa svim ostalim CAD, ERP, SAP i ostalim rešenjima.\nRazmena podataka i usaglašavanje sa procesima omogućavaju Tecnomatix-u saradnju i kooperativnost procesa između više proizvodnih lokacija i usaglašavanje i integraciju u realnom vremenu tokom i nakon bilo kojih intervencija. Na ovaj način se smanjuje konfuzija i kompleksnost usaglašavanja proizvodnje uz efikasno smanjivanje troškova nastalih različitim vrstama neusaglašenosti.\nOvaj softver je zupčanik koji povezuje i daje podršku procesima u različitim industrijskim granama poput automobilske, transportne, avio i vojne, mašinske, prehrambene i elektronske industrije.\nTecnomatix® omogućava lakše planiranje, organizovanje i implementaciju digitalnih proizvodnih rešenja, koristeći najbolje osobine ovakvih sistema. Unutar ovog softvera, implementirano je okruženje koje lako konfiguriše strukturne i druge osobine proizvodnje u skladu sa poslovnom politikom kompanije.\nPLM softveri slične orjentacije, od ostalih proizvođača imaju nedostatak široke primenljivosti ili nepristupačnost opcijama koje se mogu primeniti zavisno od problematike. Tecnomatix® je jedinstven zato što donosi zajedničku platformu proizvodnih pravila uz platformu koja pokriva sva polja uticaja u proizvodnim procesima.\nEfikasno planiranje Tecnomatix-a podiže na viši nivo upravljanje životnim ciklusom i uz pomoć Teamcenter kreira temelj za racionalizovanje, sinhronizaciju i poboljšavanje proizvodnih zahteva uz lako implementiranje inovativnih rešenja.\nOptimizovani Tecnomatix® sistem omogućava povezivanje planiranja sa simulacijom, čime donosi kompletno razumevanje proizvodno informacijskih kretanja u proizvodnim sistemima. Ovakav pristup omogućava interakcijsku analizu više procesa i simulaciju različitih scenarija, omogućavajući inteligentan pristup informacijama i odlukama.\nDokazana i potvrđena simulacija je postignuta pomoću lako upravljivog i pristupačnog okruženja koje inženjrima omogućava brzu reakciju na bilo koje promene i izvore. Softverske mogućnosti programa mogu se prilagoditi da simuliraju deo ili kompletan sistem i redukuju greške putem dinamičkog pristupa. Na ovaj način se izoluju i tačno definišu problemi koji se kasnije rešavaju putem optimizacija.\nOptimizacija na ovaj način postaje sastavni deo proizvodnje i omogućava prednost u definisanju svih strategija na nivou kompletne kompanije. Od ideje preko proizvodnje, omogućena je analiza i optimizacija proizvodnje sa značajnim smanjivanjem proizvodnih troškova uz poboljšani kvalitet i konstatan napredak.\nTecnomatix® SIEMENS može u svačijim rukama postati alat koji se jednostavno i efektivno koristi nezavisno od CAD (uključujući Catia® i AutoCAD) i operativnog sistema (Windows 10 i Office 2016). Mnogobrojne standardne opcije mogu se naći u različitim paketnim opcijama koje su automatski uključene, što omogućava jasno definisanu upotrebljivost softvera bez nepotrebnih dodatnih opcija.\nAXIOM TECH D.O.O. - Vaš partner za usluge u oblasti mašinstva\nKosovska 4; 34000 Kragujevac; +381 34 20 20 78; +381 60 64 64 612


RTS :: "Saveti da deluju u interesu svojih zajednica, a ne politički"\nDruštvo "Saveti da deluju u interesu svojih zajednica, a ne politički"\n"Saveti da deluju u interesu svojih zajednica, a ne politički"\nsubota, 11. avg 2018, 10:25 -> 12:08\nNacionalni saveti manjina treba da deluju u interesu svojih zajednica, a ne da se koriste za slanje političkih poruka, ističu u Ministarstvu državne uprave i lokalne samouprave, povodom slučajeva, poput nedavnog predloga Bošnjačkog nacionalnog veća da se promene imena osnovnih škola u Novom Pazaru, Tutinu i Prijepolju.\n"Za političko delovanje i organizovanje postoji drugi prostor, kao što su političke stranke nacionalnih manjina", ukazuje pomoćnica ministra državne uprave i lokalne samouprave Ivana Antić.\nPodseća da nacionalni saveti imaju ovlašćenja u oblasti kulture, obrazovanja, službene upotrebe jezika i pisma i informisanja na jezicima nacionalnih manjina.\nAntićeva je objasnila da nacionalni saveti mogu da učestvuju na javnim konkursima za dodelu sredstava u oblasti kulture, informisanja i drugim programima od javnog značaja koje, dodala je, mogu raspisivati i nadležna ministarstva i jedinice lokalne samouprave.\n"Unapređena je transparentnost rada nacionalnih saveta i njihovog finansijskog poslovanja. Takođe, uneta je i odredba kojom se smanjuje prekomerna politizacija nacionalnih saveta što praktično znači da su pojedine funkcije predsednika i članova Izvršnog odbora nacionalnog saveta nespojive sa članstvom u organima političkih stranaka", pojasnila je Antićeva.\nIstakla je da su sva međunarodna tela koje prate stanje u ovoj oblasti ocenila izuzetno dobrim položaj nacionalnih manjina u Srbiji.\n"Imali smo izuzetno transparentne procese u donošenju akcionog plana ili usvajanju zakona, ali uvek postoji prostora za unapređenje i mi tu stojimo na raspolaganju", naglasila je Antićeva.


Godinu 2021. obeležiće revolucionarni tehnološki trendovi - Sputnjik Srbija\n23:25 15 Januar 2021\nGodinu 2021. obeležiće revolucionarni tehnološki trendovi\n16:55 07.01.2021 Preuzmite kraći link\nKompanija „Deloit global“ objavila je „Predviđanja za sektor tehnologije, medija i telekomunikacija“, gde predstavlja načine na koje globalni trendovi u ovom sektoru mogu uticati na kompanije i potrošače širom sveta.\nIzveštaj ističe koliko su ovi trendovi vođeni ekonomskim i društvenim uticajima pandemije, što je dovelo do rasta u upotrebi video, virtuelne i klaud tehnologije, kao i u medijskim segmentima poput sporta.\nOdlaske lekaru zameniće video-pregledi\nJedan od efekata pandemije kovid 19 je pokretanje trenda telemedicine, uključujući lekarske video-preglede. Globalna pandemija ne samo da je omogućila uklanjanje zakonodavnih prepreka za video-preglede, već je i pomogla korisnicima da bolje shvate i iskoriste prednosti aplikacija za video-pozive, posebno korisnicima starijim od 65 godina.\nUprkos početnim strepnjama, predviđanja u sektoru tehnologije, medija i telekomunikacija ilustruju koliko je korisnika (i lekara) spremno na prelazak na virtuelne preglede, uključujući video-preglede. „Deloit“ predviđa da će procenat virtuelnih video-poseta lekarima porasti na 5 odsto širom sveta, u poređenju sa procenjenih 1 odsto u 2019. Čak je i jednocifren rast značajan; samo u 2019. godini u 36 država OECD-a (Organizacija za ekonomsku saradnju i razvoj) zabeleženo je 8,5 milijardi lekarskih pregleda, ukupne vrednosti otprilike 500 milijardi dolara, piše Biz lajf.\nObrazovni sistem i preduzetnici biraju virtuelnu realnost\nTržište slušalica za virtuelnu realnost raste zbog sve veće popularnosti interaktivnih tehnologija među preduzetnicima i u obrazovnom sistemu. „Deloit“ predviđa da će se, s obzirom na kupovinu od strane korporacija i obrazovnih institucija, prihodi od prodaje slušalica za virtuelnu, proširenu i mešovitu realnost, odnosno proširenu i digitalnu realnost, za potrebe preduzetnika i obrazovne potrebe 2021. godine povećati za 100 odsto u odnosu na nivo iz 2019.\nTržišni rast za tu vrstu slušalica već se ubrzao na nekim tržištima zbog toga što je rizik od zaraze virusom korona primorao učitelje i učenike da stvarnu učionicu zamene virtuelnom. Pandemija povećava priliku za dokazivanje vrednosti slušalica pa će se njihova zastupljenost povećati nakon što se pandemija završi zbog raznih drugih koristi koje one sa sobom nose, kao što su niži troškovi, veća sigurnost i bolje usvajanje znanja.\nPandemija je podstakla rast klaud tehnologije\nNeki podaci pokazuju da je rast na tržištu klaud tehnologije bio brži u 2020. godini nego u 2019. Prema Predviđanjima u sektoru tehnologije, medija i telekomunikacija, taj rast je rezultat povećanja potražnje usled pandemije kovid 19, potpunih zatvaranja i poslovnog okruženja koje podrazumeva rad na daljinu. „Deloit“ predviđa da će rast prihoda ostati veći od 30 odsto u razdoblju od 2021. do 2025. godine jer se kompanije odlučuju za klaud tehnologije kako bi uštedele novac, postale agilnije i pokrenule inovacije.\nZbog pandemije se sve više kompanija odlučuje na klaud tehnologije, pa će to tržište nakon pandemije biti jače nego ikad. Pružaoci usluga klaud tehnologije i drugi članovi njihovog ekosistema takođe će imati priliku da iskoriste povećanu upotrebu ove tehnologije, dok će njeni korisnici moći da pronađu nove načine za koje klaud može stvoriti vrednost. U bliskoj budućnosti klaud tehnologije mogu postati najčešće rešenje za sve vrste poslovanja.\nŽene i tehnologija menjaju svet sporta\nIako je broj sportskih događaja opao tokom 2020. godine, mogućnost za rast nije. „Deloit“ predviđa da će se dva najveća trenda u sportu – povećana monetizacija ženskog sporta i upotreba digitalne tehnologije za stvaranje hiperkvantifikovanog sportiste nastaviti uzlaznom putanjom.\nŽenski sport se kreće prema ostvarenju vrednosti od preko milijardu dolara u godinama koje dolaze. Mogućnost pridobijanja znatne televizijske publike, ostvarenja vrednosti za sponzore i privlačenje fanova više puta je dokazana u proteklih deset godina. Imajući u vidu način na koji je kovid 19 ubrzao detaljno preispitivanje brojnih aspekata društva, „Deloit“ predviđa da će se i ženski sport poimati, promovisati i komercijalizovati na nove načine.\nU toku je još jedna promena u sportu: prikupljanje i analiza podataka o sportistima. Podaci o sportistima se sve više prikupljaju u realnom vremenu, pa je sada moguće meriti pokazatelje unutar i izvan tela, na osnovu čega nastaju brojni podaci koji utiču na donošenje odluka – pa se u suštini rađa, digitalni sportista. Hiperkvantifikovani sportista ima izuzetan potencijal i „Deloit“ predviđa da će do kraja 2021. godine brojne profesionalne sportske lige uspostaviti nove politike u pogledu prikupljanja, upotrebe i komercijalizacije podataka o igračima.\nČetvrta industrijska revolucija na ivici\nRačunarstvo na ivici mreže – kombinacija napredne bežične veze, kompaktne procesorske snage i veštačke inteligencije blizu uređaja koji eksploatišu i proizvode podatke – već je zaintrigiralo neke od najvećih svetskih kompanija za tehnologiju i komunikacije. „Deloit“ predviđa da će 2021. godine globalno tržište računara generisati 12 milijardi dolara sa prosečnom godišnjom stopom rasta od oko 35 odsto. Taj rast je uglavnom rezultat rada telekomunikacionih kompanija i širenja njihovih 5G mreža i veoma velikih dobavljača usluga klaud tehnologije. Visoko kapitalizovani lideri mogu olakšati uvođenje računarstva na ivici kompanijama iz nekoliko sektora.\nPredviđanja za sektor tehnologije, medija i telekomunikacija za 2021. godinu\nPočetak talasa 8K: Prihod od prodaje 8K televizora najverovatnije će 2021. godine iznositi 5 milijardi američkih dolara, dok će oprema i usluge za kreiranje sadržaja za 8K televizore generisati dodatni prihod od stotine miliona američkih dolara.\nOtkrivanje zdravstvenog mita o 5G mreži: Zabrinutost zbog zdravstvenih rizika od uvođenja 5G mreže zapravo nije opravdana. „Deloit“ veruje da postoji izuzetno mala verovatnoća da će zračenje mobilne mreže 5G i 5G telefona uticati na zdravlje bilo kog pojedinca 2021. godine. Ali da bi informacije o 5G mreži efikasno ublažile popularne strahove, moraju biti prihvatljive, dosledne i sveprisutne i moraju početi odmah.\nNova generacija pristupnih radio mreža: Otvorene i virtuelne pristupne radio mreže omogućavaju operaterima mobilnih mreža da smanje troškove i povećaju izbor dobavljača prilikom uvođenja 5G mreže.\nZbog Zuma pod nož: Virtuelni sastanci doveli do zabrinjavajućeg trenda\nKineska kompanija najavljuje velike investicije – 28,2 milijarde dolara za klaud infrastrukturu


Najmlađa devojka u Srbiji koja je zamrzla jajne ćelije ima 16. godina - Krioprezeracija kao medicinski i društveni fenomen - Specijalna bolnica Beograd\nNajmlađa devojka u Srbiji koja je zamrzla jajne ćelije ima 16. godina – Krioprezeracija kao medicinski i društveni fenomen\nUsled jurnjave za karijerom, na zapadu je postalo normalno da se uloga majčinstva ostavi za kasnije, te da se posegne za zamrzavanjem jajnih ćeija. Njima u tome pomažu čak i poslodavci u velikim kompanijama kao što su Facebook i Apple, tako što im za 30. ili 35. rođendan poklanjaju tu uslugu. Sa druge strane, u Srbiji se osim iz zdravstvenih problema na takav korak mahom odlučuju pametne, poslovne žene koje ne mogu da nađu partnera.\nProf. dr Slobodan Radulović, stručnjak za oblasti vantelesne oplodnje i borbe protiv steriliteta, kaže za Telegraf da se sa zamrzavanjem jajnih ćelija počelo pre 30 i nešto godina, i da to nije nikakva nova metoda, ali da se za razliku od “social egg freezing” ono u početku radilo iz čistih medicinskih razloga.\n– Na ideju zamrzavanja jajnih ćelija došlo se zbog žena koje moraju da idu na operaciju otklanjanja jajnika zbog karcinoma, ili na zračenje, koje definitivno oštećuje jajnike, ili u slučaju dugotrajnih hemioterapija. Takođe, zamrzavali smo i tkivo jajnika u slučaju da je posredi hitna procedura, pa nema vremena da se uđe u proces zamrzavanja, kada smo mi u toku operacije, kad bi se otklanjali jajnici, uzimali delić tkiva i stavljali ga u tečni azot pri temperaturi od minus 196 stepeni C – objašnjava on.\n– Morali smo da joj otklonimo jajnike zbog prvobitne bolesti, tako da smo iskoristili šansu i istovremeno smo uzeli jajne ćelije u slučaju da ona u kasnijem životu poželi da se ostvari u ulozi majke.\n– Takvih slučajeva je mnogo više, od ovih koji se rade kada žena želi da produži svoju fertilnu sposobnost (jer zbog posla i drugih obaveza nema mogućnost da rađa decu). Naša žena je i dalje konzervativna, zatvorena… Dešava se i da se predomisli posle nekog vremena uz objašnjenje da ne može da bude samohrana majka, da ne želi da bude majka uopšte itd, ali i da se nikada ne vrati po svoj zamrznuti reproduktivni materijal.\n– Pričati koliki je procenat socijalnog zamrzavanja jajnih ćelija je jako nezahvalno, voleo bih da se odradi neka ozbiljna socijalna studija i da se onda vidi, ako pričamo o Srbiji.\n– U svetu je to trend koji se prihvata kao normalan, gde medicinska nauka omogućava i tu pogodnost i to je po meni odlična priča gledano iz svakog ugla, socijalnog i medicinskog – zaključuje doktor koji je prvi obavio vantelesnu oplodnju u Srbiji.\n– To nije dobro jer se zbog godina i starosti jajne ćelije smanjuje stepen uspešnosti trudnoće, tako da sada propagiramo i razmišljamo da je bolje od 35 godine života zamrzavati jajne ćelije, a ne oko 40 – objašnjava dr Radulović.


Za petnaestak dana javni poziv za izgradnju kružnog toka na Kuli | Palelive.com\nPočetna Regija Istočno Sarajevo Za petnaestak dana javni poziv za izgradnju kružnog toka na Kuli\nISTOČNO SARAJEVO – Opština Istočna Ilidža privodi kraju fazu usaglašavanja projektnog zadatka za izgradnju kružnog toka na ukrštanju magistralnog i regionalnog puta na raskrsnici Kula, vrijednosti od 500.000 KM, izjavio je Srni načelnik ove lokalne zajednice Marinko Božović.\n“Nadamo se da će to biti u narednih petnaestak dana i da će se usaglasiti interesi svih – Opštine, Javnog preduzeća `Putevi Republike Srpske`, kao i privrednika koji se nalaze neposredno uz samu kružnu raskrsnicu, kojima je u interesu da imaju jedan izlaz sa kružnog toka kako im ne bi bio ugrožen posao”, rekao je Božović.\nOn je istakao da će tek po okončanju usaglašavanja projektnog zadatka i dobijanja njegove konačne verzije, investitor, odnosno “Putevi Republike Srpske” moći da raspišu javni poziv.\nOn je napomenuo da je opština Istočna Ilidža ušla u posao eksproprijacije zemljišta, te da je ostao mali dio zemljišta koji je potrebno otkupiti.\nBožović je sa direktorom Javnog preduzeća “Putevi Republike Srpske” Nenadom Nešićem 18. jula potpisao sporazum o izgradnji kružnog toka na ukrštanju magistralnog i regionalnog puta na raskrsnici Kula.\nNešić je tom prilikom istakao da je planom poslovanja za ovu godinu predviđena izgradnja kružne raskrsnice na ukrštanju magistralnog puta i regionalnog puta /Ulica vojvode Radomira Putnika i Ravnogorska ulica/, te da će svi radovi biti finansirani iz vlastitih sredstava.\nDirektor “Puteva Republike Srpske” je napomenuo da, će ukoliko se sve bude odvijalo po planu, sredinom septembra biti izabran najpovoljniji ponuđač za izvođenje radova, nakon čega će krenuti radovi.\nPrethodni članakPodsticaj zapošljavanju lica sa invaliditetom\nNaredni članakMuška odbojkaška reprezentacija Srbije održala trening za publiku


Nakon sastanka s predstavnicma Evropske komisije: Invalidi iz BiH napustili Brisel\nKategorija: Vijesti\tObjavljeno utorak, 17 Juli 2012 00:52\tKlikova: 1046\tGrupa državljanja BiH, lica sa invaliditetom, koja se jutros okupila ispred zgrade Evropske komiisje u Briselu, napustila je grad u poslijepodnevnim časovima, nakon što su održali konferenciju za novinare na kojoj su iznijeli svoje zahtjeve. Oko 60 predstavnika raznih udruženja invalida iz BiH danas su od Evropske komisije zatražili da EU prekine kontakte sa vlastima u BiH dok ne počnu poštovati njihova osnovna prava garantovana Konvencijom UN o pravima lica sa invaliditetom i raznih drugih konvencija.\nPredstavnike invalida u Evropskoj komisiji primili su u kabinetu komesara za proširenje Štefana Filea, a nakon sastanka saopštili su da od vlasti u BiH traže i očekuju da pronađu rješenje za građane sa invaliditetom.\nU saopštenju iz Ministarstva inostranih poslova BiH navodi se da su informaciju o njihovom okupljanju primili od Misije BiH pri Evropskoj uniji u Briselu i Ambasade BiH u Belgiji, te da su o tome obavijestili nadležne institucije u BiH, kabinete predsjedavajućeg Predsjedništva BiH, predsjedavajućeg Savjeta ministara i Ministarstvo bezbjednosti.\nAmbasada BiH u Belgiji i Misija u Briselu stupile su u kontakt sa državljanima BiH i pružile im neophodnu pomoć, dok je Ministarstvo inostranih poslova u stalnom kontaktu sa diplomatsko-konzularnim predstavništvima BiH i Delegacijom EU u BiH i preduzima aktivnosti u okviru svojih nadležnosti. "S obzirom da je riječ o licima sa invaliditetom, izdat je nalog svim diplomatsko-konzularnim predstavništvima koji se nalaze na trasi kretanja da stupe u kontakt sa navedenim licima i u slučaju potrebe pruže im neophodnu pomoć", dodaje se u saopštenju


Srbi sa severa Kosova: Mi smo i dalje građani Srbije\nStavovi i mišljenja Srba sa severa Kosova i dalje su prilično različiti kada se radi o suštinskim pitanjima u vezi implementacije Briselskog sporazuma u ovom delu Kosova.\nIpak, Srbi sa severa Kosova složni su u oceni da je ukupna politička i ekonomska situacija u ovom delu Kosova i dalje krhka i u razgovoru za RSE jednoglasno ističu da se bez obzira na postignute sporazume u Briselu i dalje osećaju državljanima Republike Srbije, a ne Kosova.\nPredsednica Skupštine opštine Severna Mitrovica Ksenija Božović kaže da je trenutna situacija što se elementarnih problema u radu ove opštine tiče, bez obzira na postignute dogovore u Briselu, i dalje nepromenjena.\n“Skupština opštine funkcioniše u apsolutno lošim uslovima, jer ništa od svega što je dogovoreno u Briselu nije implementirano na terenu. Mi nemamo čak ni naše prostorije, jer ja kao predsedavajuća Skupštine opštine koristim svoju stranačku prostoruju od kako smo formirani (Građanska inicijativa SDP Oliver Ivanović). Mi kao Skupština opštine imamo pravo da predlažemo budžet na osnovu predloga građana, međutim centralna vlast iz Prištine nam još uvek, evo već dve godine, nameće njihov budžet bez našeg učešća. Dalje, narod je ovde nakon kosovskih izbora očekivao da se rade infrastrukturni projekti, međutim posle dve godine vi i sami vidite da smo mi na samom početku. Jedino što ja mogu da kažem, nakon razgovora sa građanima Mitrovice, jeste da svi oni vide neku vrstu spasa u formiranju Zajednice srpskih opština (ZSO), ali i u ona četiri sporazuma potpisana krajem prošlog meseca u Briselu. Kako će sve to da izgleda ovde na terenu ne znam, pretpostavljam da će biti teško, ali se ja nadam da će biti onako kako građani žele, a to znači da će ZSO imati izvršna ovlašćenja na način na koji nam je i predstavljeno do sada”, kazala je ona.\nNa pitanje da li se, nakon svih poslednjih dešavanja, oseća kao građanin Republike Srbije ili Kosova, Ksenija Božović kaže:\n“Ja se lično osećam i dalje kao građanin Republike Srbije, još uvek verujem Vladi Republike Srbije i još uvek verujem da sve ovo što su oni potpisali, naročito za ZSO, predstavlja zaštitu srpskih nacionalnih interesa na Kosovu i Metohiji”, naglasila je ona.\nSa druge strane, jedan od predstavnika Srba sa severa Kosova Marko Jakšić za RSE kaže da je velika većina Srba protiv formiranja ZSO na Kosovu jer to, po njegovom mišljenju, zajedno sa preostalim postignutim sporazumima u Briselu, znači da se aktuelna vlast iz Beograda odrekla ovog dela teritorije.\n“Beograd je po cenu ulaska u EU jednostavno odlučio da ovaj deo teritorije ‘otpiše’. A to je upravo učinjeno Briselskim sporazumom. Jer, jedini način da Srbi ovde na Kosovu i Metohiji ostvaruju svoja prava jeste da se drže svog Ustava, da imaju svoje predstavnike koji su birani po Ustavu i zakonu Republike Srbije. Bez obzira na sve, ja ću se uvek osećati kao građanin Republike Srbije, imajući u vidu da ja poštujem Ustav Republike Srbije u kojem jasno piše da je Kosovo i Metohija deo države Srbije. U slučaju da se ovaj Ustav promeni i da se građani izjasne da ovo više nije država Srbija, onda je to nešto protiv čega ja ne mogu da se borim. Ponavljam, ja sam građanin Republike Srbije i tako će zauvek biti”, zaključio je Jakšić.\nDirektor Centra za razvoj lokalnih zajednica u Mitrovici Aleksandar Stojanović ocenjuje da građani načelno podržavaju Briselski sporazum, ali da je, kako kaže, mnogo toga i dalje nejasno u pogledu same suštine ovog sporazuma.\n“Znate, građani dosta bojažljivo i oprezno, pa rekao bih čak i sa strahom, posmatraju sve ovo što se događa na političkoj sceni, jer forma Briselskog sporazuma je manje više jasna, ali suština nije. To se naročito odnosi na formiranje Zajednice srpskih opština. Dakle, da li će ona imati izvršna ovlašćenja, svoju administraciju i sve ono što je neophodno za život Srba. To je jako važno, jer Srbi u kosovskom parlamentu za ovih 15 godina nisu uspeli da ostvare svoja prava i interese. Tako da mislim da je bilo potrebno naći neku novu formu političkog, ekonomskog i svakog drugog organizovanja i u tom smislu ZSO može biti mesto koje je ključno za Srbe na Kosovu. Ali ukoliko ZSO sutra ne bude imala određene nadležnosti, onda će to biti samo forma bez ikakve suštine. Mi se zaista nadamo da će u statutu ZSO biti implementirani najbolji mogući modeli koji već postoje u nekim zemljama EU, jer za sve ove godine nakon rata Srbi nisu uključeni u kosovsko društvo na adekvatan način. Ja ipak Briselski sporazum posmatram kao okvir za napredak u odnosima Beograda i Prištine, ali to će sve ipak zavisiti od nadležnosti ZSO“, ocenio je on.\nStojanović zaključuje da, kakve se god odluke u budućnosti budu donele, a koje se tiču Srba sa severa Kosova, apsolutno velika većina će se uvek izjašnjavati kao građani Republike Srbije.\n“U svim ovim okolnostima, mi praktično živimo negde između dva sistema, jedan - pokušaj Kosova da implementira svoju nezavisnost i drugi - koji predstavlja jaku vezu Srba sa državom Srbijom kroz nacionalni, kulturni i svaki drugi identitet, i ta veza će verovatno ostati i u budućnosti. Albanci su vezani za albansku naciju, Srbi su vezani za srpsku naciju, tako da je prostor taj koji delimo, a što se tiče kulture i identiteta, mi prosto pripadamo različitim stranama. Mislim da treba uvažiti realnost, treba poštovati drugu stranu i na tom obostranom reciprocitetu graditi lepšu i sigurniju budućnost, jer ljudi na Balkanu sigurno to zaslužuju s obzirom na godine i godine nedaća i istorije koja nije bila milostiva prema njima”, zaključio je on.\nKrajem prošlog meseca u Briselu su potpisana sva četiri sporazuma - o Zajednici srpskih opština, energetici, telekomunikacijama i mostu na Ibru u Mitrovici.


INFORMACIJA O STAVU UPRAVNOG ODBORA AK BEOGRADA POVODOM NAJAVLJENIH IZMENA ZAKONA O POSREDOVANJU U REŠAVANJU SPOROVA | Advokatska komora Beograda INFORMACIJA O STAVU UPRAVNOG ODBORA AK BEOGRADA POVODOM NAJAVLJENIH IZMENA ZAKONA O POSREDOVANJU U REŠAVANJU SPOROVA – Advokatska komora Beograda\nINFORMACIJA O STAVU UPRAVNOG ODBORA AK BEOGRADA POVODOM NAJAVLJENIH IZMENA ZAKONA O POSREDOVANJU U REŠAVANJU SPOROVA\nObaveštavamo vas da je Upravni odbor AK Beograda na sednici održanoj 03.09.2019. godine doneo zaključke kojima je zauzeo stav povodom predloga za uvođenje obaveznog prvog sastanka sa medijatorom. Iako u ovom momentu još uvek ne postoji ni radni tekst nacrta predloga za izmenu i dopunu Zakona o posredovanju u rešavanju sporova, smatramo da je potrebno ukazati na sledeće:\n1.AK Beograda je protiv obaveznosti medijacije u bilo kom obliku, uključujući i uvođenje obaveznog prvog sastanka sa medijatorom kao preduslov za pokretanje ili vođenje sudskog postupka.\n2.Zakonom o advokaturi propisano je da pravnu pomoć građanima pruža advokatura i da pružanje pravne pomoći obuhvata i posredovanje u cilju mirnog rešavanja sporova. Kodeks profesionalne etike propisuje obavezu advokata da klijentu ukaže na mogućnost i celishodnost rešavanja slučaja mirnim putem. Zakonom o parničnom postupku propisana je obaveza suda da ukaže strankama na mogućnost mirnog rešavanja spora. Ovakav normativni okvir je dovoljan za mirno rešavanje svih sporova kod kojih postoji mogućnost za postizanja komprimisa i uređenje spornih odnosa bez pokretanja sudskog postupka.\n3.Pokušaj pregovora za mirno rešavanje spora prethodi svakom sudskom postupku, a uspeh pregovora zavisi pre svega od volje stranaka da svoj spor reše mimo suda. Kako je nepoznat ukupan broj sporova koji su u praksi rešeni mirnim putem bez podnošenja tužbe, jasno je i da se ocena uspešnosti medijacije u Srbiji odnosi samo na slučajeve mirnog rešenja nakon što je sudski postupak pokrenut a ne i na slučajeve mirnog rešenja do kojih dolazi pre pokretanja sudskog postupka, što znatno relativizuje tvrdnju da se medijacija u Srbiji navodno ne primenjuje.\n4.Ideja o uvođenju obaveznog prvog sastanka sa medijatorom kao preduslova za podnošenje tužbe samo će trenutno rasteretiti rad sudova u Republici Srbiji, ali će dugoročno gledano graćane udaljiti od efikasne sudske zaštite njihovih prava i dodatno komrpomitovati ostvarenje njihovog prava na pristup sudu. Ovakvo rešenje bi sasvim izvesno rezultiralo dužim trajanjem postupaka i dodatnim troškovima postupka, jer se u sudski postupak veštački uvodi kao obavezna i formalna faza pregovora, a stranke se obavezuju da snose troškove ove faze i u svim onim slučajevima u kojim su pregovori potpuno bespredmetni.\n5.Građani imaju pravo na sudsku zaštitu njihovih prava i ne mogu trpeti nikakve procesne konsekvence u slučaju u kojem ovo svoje pravo žele da ostvare. Jednom rečju, medijacija predstavlja samo mogućnost za građane, ali ne može biti njihova obaveza i ne bi trebala da dodatno usporava i poskupljuje sudske postupke.\nKada bude bio poznat nacrt predloga za izmenu Zakona o posredovanju u rešavanju sporova, bićemo u mogućnosti da zauzmemo stavove u odnosu na konkretne predloge.\nINFORMACIJA O STAVU UO AKB


Akcije Tesle i tehnički u fazi korekcije nakon novog pada od 5 odsto | Gde Investirati\nNakon što su krajem juna akcije Tesle zabeležile istorijski maksimum, u međuvremenu su izgubile na vrednosti više od 20%, usled zabrinutosti investitora oko rezultata prodaje, pojačane konkurencije i bezbednosti njegovih vozila.\nAkcije Tesle pale su na jučerašnjem trgovanju 5,6% na 308,8 USD, dok su na nedeljnom nivou izgubile na vrednosti 14,6%.\nU proteklih nekoliko dana veliki broj investicionih kompanija kao što su Goldman Sachs, Bernstein, KeyBanc Capital i Cowen izrazili su razočaranje rezultatima prodaje kompanije u drugom kvartalu.\nTesla je saopštio da je u periodu april-jun prodao oko 22.000 vozila, u odnosu na očekivanja tržišta od 24.200. Kao razlog smanjene prodaje, iz kompanije su naveli prekide u proizvodnji usled neredovne isporuke baterija.\nPritisak na prodaju Teslinih akcija donela je i pojačana aktivnost konkurencije (poput Volvoa i BMW-a), ali i pokretanje pitanja bezbednosti njegovih modela koje je kompanija označila kao najbezbednije u istoriji.\nNakon skorašnje korekcije u vrednosti, tržišna kapitalizacija Tesle je pala na 50,7 milijardi USD, te se GM ponovo vratio na prvo mesto u američkoj auto industriji prema tržišnoj vrednosti.\nPrevious Dobit Samsunga skočila 70 odsto, na rekordne nivoe\nNext Baza nelegalnih objekata dostupna na sajtu Ministarstva


Estonija prva zemlja koja je uputila eksperte iz odbrane u Crnu Goru\nEstonija je prva zemlja koja je uputila eksperte iz oblasti odbrane u Crnu Goru, odmah nakon proglašenja nezavisnosti, a pomaže i edukaciju crnogorskog diplomatskog kadra, rekao je danas ministar inostranih poslova Milan Roćen koji je ugostio svog estonskog kolegu. Nakon susreta sa crnogorskim kolegom, šef estonske diplomatije Urmas Paeto kazao da je Estonija spremna da pomogne na putu evropskih integracija, ocjenjujući da će Crna Gra brzo proći taj proces, imajući u vidu njenu veličinu.\nOn je napomenuo da se Estonija zalaže za politiku otvorenih vrata za proširenje i EU i NATO, zbog čega podržava sve korake u pravcu integracije koji se čine u Crnoj Gori i cijelom regionu.\n»Naše jasno gledište je da sve zemlje u Evropi koje znaju kriterijume za pristupanje EU, treba da imaju mogućnost da se priključe«, naveo je Paeto.\nOn je rekao da mu je drago što vidi »koliko je toga učinjeno u Crnoj Gori od sticanja nezavisnosti, i kakve se perspektive ukazuju za njenu budućnost«.\nŠef crnogorske diplomatije Milan Roćen je kazao da je Estonija u mnogo čemu prva kada je u pitanju novija istorija Crne Gore.\n“Estonija je prva zemlja sa kojom smo sklopili diplomatske odnose i čiji je prvi ambasador predao akreditivna pisma crnogorskom predsjedniku”, podsjetio je Roćen.\nOn je kazao da je zahvalio Paetu na podršci, pomoći i razumijevanju tokom referendumskog procesa u Crnoj Gori, kao i na evropskom i evroatlanskom putu.\n“Estonija je relativno odavno uvažena članica Evropske unije i NATO-a i za nas je njihovo iskustva i spremnost da nam pomognu na evropskom i evroatlanskom putu dragocjeno”, rekao je Roćen.\nOn je dodao da je dogovorena direktna saradnja ministarstava spoljnih poslova dvije zemlje, na nivou stalne političke konsultacije i najavio da će narednih dana grupa značajnih estonskih biznismena posjetiti Crnu Goru.\nGovoreći o Kosovu, on je rekao da je zajednički izražena nada da će rješenje za to pitanje biti održivo, stabilno, i kao takvo, doprinijeti stabilnosti regiona i jačanju njegove zajedničke, evropske i evroatlanske perspektive. Šef estonske diplomatije sastao se i sa drugim najvišim crnogorskim funkcionerima.


Naslovna Analize i istraživanja Realizovani projekti Merenje indikatora performansi bezbednosti saobraćaja za 2015. godinu\nAgencija za bezbednost saobraćaja je realizovala projekat „Merenje indikatora performansi bezbednosti saobraćaja za 2015. godinu“, čime je, već treću godinu za redom, nastavljeno merenje, praćenje i analiza indikatora performansi bezbednosti saobraćaja u Republici Srbiji.\nPraćenje indikatora bezbednosti saobraćaja Agencija je otpočela još 2013. godine, a utvrđivanje vrednosti indikatora se vrši na godišnjem nivou, po policijskim upravama u Republici Srbiji.\nProjekat „Merenje indikatora performansi bezbednosti saobraćaja za 2015. godinu“ je obuhvatio dva istraživanja indikatora: prolećno-letnje i jesenje istraživanje. Za svaki analizirani indikator bezbednosti saobraćaja izvršena je agregacija rezultata merenja sprovedenih tokom prolećno-letnjeg i jesenjeg istraživanja 2015. godine, tako da su utvrđene objedinjene (godišnje) vrednosti indikatora bezbednosti saobraćaja za Republiku Srbiju za 2015. godinu.\nTežnja Agencije za bezbednost saobraćaja je da svake godine povećava broj indikatora koje prati, i da unapređuje metodologiju merenja indikatora u skladu sa najboljom međunarodnom praksom. U tom kontekstu, u 2015. godini je nastavljeno praćenje vrednosti već istraživanih indikatora, a započeto je praćenje indikatora koji su u vezi sa zbrinjavanjem i negom lica povređenih u saobraćajnim nezgodama.\nUtvrđivanje vrednosti pomenutih indikatora predstavlja osnovu za prepoznavanje problema bezbednosti saobraćaja i preduzimanje mera i aktivnosti za poboljšanje vrednosti utvrđenih indikatora.\nProjektom su utvrđene vrednosti indikatora u vezi sa:\nupotrebom dečijih zaštitnih sistema,\nbrzinom kretanja vozila,\nkorišćenjem mobilnih telefona u toku vožnje,\nupotrebom dnevnih svetala i\nzbrinjavanjem i negom povređenih u saobraćajnim nezgodama.\nObjedinjene (godišnje) vrednosti indikatora bezbednosti saobraćaja za 2013, 2014. i 2015. godinu\nNa osnovu rezultata Projekta pripremljena je brošura „Indikatori performansi bezbednosti saobraćaja u Republici Srbiji za 2015. godinu“ u kojoj se nalaze rezultati najnovijeg, jesenjeg istraživanja indikatora, kao i objedinjene – godišnje vrednosti indikatora performansi bezbednosti saobraćaja u Republici Srbiji za 2015. godinu, a brošuru možete preuzeti ovde.\nUtvrđene vrednosti indikatora performansi bezbednosti saobraćaja će biti dostupne i u WEB GIS aplikaciji Baza podataka o obeležjima bezbednosti saobraćaja u Republici Srbiji, koja se nalazi na web adresi: http://serbia.gdi.net/azbs/.


Fudbaleri i "zabranjene supstance" - Kratka istorija - Sportske.net\nFudbaleri i "zabranjene supstance" - Kratka istorija\nKako je poslednjih dana fudbalski svet uzdraman slučajem sa uzimanjem nedozvoljenih tableta za gubljenje kilaže Mamadua Sakoa, odlučili smo da se prisetimo svih koji su svojevremeno bili u "njegovoj koži".\n"Tim razočarenja" - 11 najgorih u ovoj sezoni Premijer lige!Legenda Arsenala stavila pola Totenhema u idealan tim sezoneFK Crvena zvezda i stranci - Top 10 promašajaNajboljih 11 dosadašnjeg dela Lige šampionaOsam najružnijih dresova savremenog fudbala\nKroz fudbalsku istoriju smo često imali prilike da se susretnemo sa ružnom stranom ovog sporta. Doping skandali drmali su javnost ne samo u fudbalu već u svim sportovima. Najpoznatiji primer je biciklista Lens Armstrong, koji je uzimao nedozvoljene supstance koje su mu pomogle da nadvlada konkurenciju i pored nekolio teških zdravstvenih problema koje je imao.\nI u fudbalaskom svetu postoje "legende" skandala, a na kratko ćemo se prisetiti nekih najpoznatijih.\nHolanđanin je 2001, dobio 5 meseci zabrane igranja nakon što je utvrđeno da je koristio nedozvoljeni anabolički steroid nandrolon. Sve se odigralo samo par nedelja nakon njegovog prelaska iz Junajteda u redove Lacija, 2001. godine.\nDefanzivac je tada branivši boje Mančester Sitija, dobio kaznu od šest meseci neigranja jer je bio pozitivan na bendroflumtiazid, lek za gubljenje kilaže koji je navodno bio u vlasništvu njegove supruge.\nPorutgalac je nastupajući za Midlsbro kažnjen sa godinu dana zabrana igranja fudbala, kako je utvrđeno da je koristio metandrostenolon 2005. godine.\nPopularni "pitlbul" je od strane FIFA suspendovan 2001. godine, kada se ispostavilo da je pozitivan na anabolički steroid nandrolon. Kao i u slučaju sa Stamom, dobio je pet meseci kazne, ali je žalbom uspeo da izdejstvuje da "odleži" jedan mesec manje.\nTrener minhenskog Bajerna, i bivši trener i fudbaler Barselone je u vreme kada je nastupao za Brešu bio pozitivan takođe na nandorlon. On se kasnije i žalio na četvoromesečnu kaznu, jer je smatrao da mu je tima ukaljan ugled. Po sudovima se vukao sve do 2009. kada je konačno oslobođen svih optužbi.\nKao i nekoliko prethodno pomenutih De Bur je kažnjen 2001 godine i to jednogodišnjm suspenzijom, makar prvobitno. On je, da pogodli ste, takođe korstio nandrolon. Kazna mu je kasnije smanjena na svega tri meseca, i važila je u letnjem periodu tako da De Bur nije propustio mnogo.\nMogao je da postane nemački selektor ali se ipak okrenuo porocima. On je 2000. godine bio glavni kandidat za mesto šefa struke u reprezentacije Nemačke, ali je zahvaljujući informacijama koje su procurele u javnost da je umešan u neka dešavanja koja su povezana sa konzumacijom kokaina kao i druženjem sa prostitukama, izgubio svaku mogućnost da sedne za kormilo "Pancera". On je najpre demantovao sve te navode, ali je testovima utvrđeno da je konzumirao narkotike. Na kraju je i sam priznao i preuzeo odgovornost za svoje postupke.\nMožda i kralj skandala ove prirode, dva puta je kao igrač sankcionisan zbog uzimanja nedozvoljenih supstanci. Najpre je 1991. godine dobio 15 meseci kazne, a potom je sramno izbačen sa Svetskog prvenstva u Meksiku zbog korišćenja efedrina. Njegovo "bečenje" tokom proslave pogotka koji je tokom šampionata dao Grčkoj, samo par dana pre nego što je kažnjen, ostaće upamćeno u analima fudbalskih skandala.\nRumunski napadač je 2004. godine otpušten od tadašnjeg kluba Čelsija jer se pokazalo da je pozitivan na kokain. Od saveza je kažnjen i sa 20 hiljada funti kao i zabranom igranja fudbala od 7 meseci. Mutu je nakon svega toga i dalje ogorčen na upravu kluba sa "Stamford Bridža" zbog uručenog otkaza. Fudbaler je i dan danas dužan velike količine novca londonskom klubu, zbog čitave te afere.\nVezista Hal Sitija, bio je pozitivan na kokain u maju prošle godine, kažnjen je od strane kluba i saveza ali je nakon četiri meseca neigranja obelodanjeno da mu se kazna neće produžavati.\nJedan od "lakših kriminalaca" je 1995. godine, dok je igrao za Kristal Palas dobio suspenziju od mesec dana zbog konzumacije kanabisa.\nOn je 1994. na konferenciji za novinare priznao da je uzimao kokain i da je zavistan od alkohola i kocke. Engleski fudbalski savez ga je poslao na tromesesčnu rehabilitaciju nakon čega se vratio obavezama u Arsenalu, februara naredne godine.\nNekada velika nada škotskog fudbala, pao ne je na doping testu nakon prelaska u redove Brimingema. Nakon toga je povremeno imao problema sa lakšim drogama, i sada igra za niželigaša Slikirk.


August | 2014 | Udruženje Turaka u Srbiji\nMesec: August 2014\nAmerički mediji: Erdogan je najjači lider poslije Ataturka\nVijest o polaganju zakletve 12. predsjednika Turske, Recepa Tayyipa Erdogana, odjeknula je u američkim medijima.\nCNN je naveo da Erdogan kao predsjednik namjerava promijeniti aktuelni Ustav, dok je dnevni list Wall Street Journal napisao da je Erdogan, ključni saveznik Zapada, „položio zakletvu kao prvi predsjednik kojeg su neposredno izabrali građani Turske i vijesnik je novog političkog poretka“.\nDnevni list Christian Science Monitor je pak skrenuo pažnju da je Erdogan prvi predsjednik kojeg su neposredno izabrali turski građani, ocijenivši da je predsjednik Erdogan „najjači lider“ poslije Mustafe Kemala Ataturka, osnivača Republike Turske.\nObjavljeno August 30, 2014\nAhmet Davutoglu izabran za predsednika Partije pravde i razvoja\nMinistar spoljnıh poslova Turske Ahmet Davutoglu sa 1.382 glasa delegata prisutnih na današnjem Prvom vanrednom kongresu turske Stranke pravde i razvoja (AK partija), izabran je za novog predsednika te stranke.\nOn je, najavljujući sutrašnju inauguraciju Reddžepa Tajipa Erdogana za predsednika Turske, rekao i da se po prvi put događa primopredaja dužnosti između dva predsednika izabrana iz redova AK partije.\n“Naši prijatelji na Balkanu neće ostati bez naše podrške, kao ni naši prijatelji na Bliskom istoku ili bilo gde u svetu. Nastavit ćemo sa podrškom i saradnjom sa prijateljskim zemljama”, poručio je Davutoglu.\nAktuelni mnistar spoljnih poslova Turske Davutoglu je na Prvom vanrednom kongresu Stranke pravde i razvoja (AK partija) ranije danas zvanično imenovan za kandidata za funkciju predsednika te stranke.\nPreuzeto sa: TRT (Link)\nDavutoglu novi premijer i lider AKP po izboru Erdogana\nANKARA – Turska vladajuća partija Pravde i razvoja (AKP), izabrala je danas, na sastanku s novoizabranim predsednikom Redžepom Tajipom Erdoganom, šefa diplomatije Ahmeta Davutoglua za novog premijera i lidera partije, položaje na kojima će zameniti Erdogana kada i zvanično preuzme mesto sefa države 28. avgusta, saopštio je Erdogan.\nImenovanje Davutoglua biće ozvaničeno na vanrednom kongresu stranke AKP 27. avgusta, a novu dužnost preuzeće dan kasnije.\nKako ocenjuju mediji, nominacija Davutoglua za oba mesta će najverovatnije biti prihvaćena.\nErdogan je najavio da će podržati Davutoglua u borbi protiv “paralelne države”, koju krivi da je kovala zaveru protiv njega korupcijskim skandalom početkom godine, kao i u podsticanju mirovnog procesa s kurdskom manjinom u Turskoj.\nErdogan je rekao i da će prioritet nove vlade biti usvajanje novog ustava. Bez obzira na izbor novog premijera, očekuje se da će Erdogan, koji je na čelu turske politike bio više od 10 godina, i kao predsednik zadržati najveća ovlašćenja.\nNovi turski predsednik je nagovestio da namerava da održi strogu kontrolu vlade, transformišući do sada uglavnom ceremonijalnu funkciju predsednika. Erdogan je najavio i da će sazivati i pradsedavati sastancima Kabineta.\nErdogan, koji je pobedio na prvim direktnim predsedničkim izborima u zemlji, na mestu premijera želi odanog čoveka koji će držati partiju na okupu i osvojiti većinu na opštim izborima sledeće godine, ocenjuju agencije.\nKao najjači kandidat i ranije se pominjao Davutoglu (55), koji je vodio tursku spolju politiku od 2003. kao ministar i kao savetnik. Kao još jedan kandidat bio je pominjan i Binali Jildirim, bivši ministar saobraćaja i blizak Erdoganov saradnik.\nDosadašnji predsednik Abdulah Gul, koji je nekad smatran mogućim kandidatom za premijera, razišao se s Erdoganom, pa mu se nedavno i javno suprotstavio, zbog neslaganja s pokušajem vlade da zatvori Tviter i Jutjub u Turskoj.\nPredsednici Turske do sada su birani u parlamentu, ali se Erdogan, čija je partija tražila da se povuče posle trećeg mandata, odlučio za direktne izbore.\nIzvor: Tanjug (Link)\nObjavljeno August 23, 2014\nNapadi na turske džamije u Njemačkoj zabrinjavaju muslimane\nIzvor: TRT (Link)\nObjavljeno August 21, 2014\nObjavljeno August 16, 2014\nTIKA pomaže unesrećenima u poplavama u Srbiji\nNovi Pazar – Beograd – Turska agencija za saradnju i koordinaciju (TIKA) podijelila je pomoć u srbijanskim područjima nastradalim u poplavama koje su u maju pogodile ovu zemlju.\nU sklopu ceremonija održanih u prisustvu predsjednika Odjela za Balkan i Istočnu Evropu Turske agencije za saradnju i koordinaciju (TIKA) Mahmuta Cevika, TIKA je unesrećenima u poplavama u Pančevu predala staklene bašte donirane u okviru programa Vlade Srbije za razvoj ruralnih područja.\nU obraćanju prisutnima Cevik je saopštio da je TIKA širom Srbije donirala 200 staklenih bašti. Navodeći da sa Srbijom imaju izuzetno dobre odnose, Cevik je istakao da su na području cijele Srbije realizirali veliki broj projekata u raznim oblastima, od obrazovanja, zdravstva sve do poljoprivrede.\nCevik je ocijenio da je proizvodnja hrane vrlo važna, naročito za ruralna područja, najavivši da će se njihova podrška projektima ove vrste nastaviti s ciljem jačanja pozicije porodica nastanjenih na tom području.\nNakon Panečva, zvaničnici TIKA-e su podijelili pomoć u vidu sredstava za održavanje higijene i suzbijanju štetnih insekata i u Obrenovcu, gradu koji je najviše ugrožen u majskim poplavama.\nObjavljeno August 13, 2014


Obezbeđivanjem novih helikoptera nasa vojska će imati dovoljne snage za odvraćanje od agresije na našu zemlju, izjavio je danas predsednik Srbije Aleksandar Vučić na predstavljanju novih helikoptera Vojske Srbije, među kojima su i ruski Mi-35. „Srbija ovo nikada nije imala”, naglasio je Vučić i čestitao Vojsci Srbije i građanima, rekao je Vučić, prenosi Tanjug. Istakao je da su najbavljeni najmodernijij jurišni helikopteri Mi 35 za koje kažu da teško da imaju premca u svetu i zahvalio ruskim prijateljima što nam pomažu da ih sklopimo. Vučić je dodao da javnost može da vidi na tim helikopterima i opremu i rakete, topove 234 milimetara i vođene i nevođene rakete i drugo. Predsednik je naveo da helikopteri Mi-17 mogu da dejstvuju i u slučaju požara, kao i da te letelice mogu da prevoze\nNovi helikopteri Vojske Srbije, među kojima su i ruski Mi-35 koji su nedavno dopremljeni u zemlju, predstavljeni su danas javnosti na aerodromu u Batajnici, u prisustvu predsednika Aleksandra Vučića. Ruski Mi-35 helikopteri važe za jedne od najboljih na svetu. Vučića su sa karakteristikama četiri nova helikoptera Mi-35 upoznali načelnik Generalštaba Vojske Srbije Milan Mojsilović i predstavnici Ministarstva odbrane i vojske, prenosi Tanjug. Prezentaciji helikoptera Mi-35, H-145M i Mi-17 na aerodromu „Pukovnik Milenko Pavlović” prisustvovali su i ministar odbrane Aleksandar Vulin, generalni sekretar predsednika Nikola Selaković. Četiri nova helikoptera Mi-35M, koje je Srbija kupila od Rusije, stigla su na aerodrom „Pukovnik Milenko Pavlović” u Batajnici pre predviđenog roka,\n04.12.2019 u 21:42\nSvečana akademija povodom Dana vojnih veterana, koju organizuju Ministarstvo odbrane i Vojska Srbije, održana je u Domu Garde na Topčideru. Povodom Dana vojnih veterana, čestitku svim vojnim veteranima uputio je i predsednik Srbije i vrhovni komandant Aleksandar Vučić, a akademija je počela minutom ćutanja i odavanjem počasti svim umrlim i poginulim vojnim veteranima u oslobodilačkim ratovima Srbije, prenosi Tanjug. Državni sekretar u Ministarstvu odbrane Aleksandar Živković pozdravio je okupljene u ime ministra odbrane Aleksandra Vulina, a posebne pozdrave uputio je ratnim vojnim invalidima, ranjenim veteranima i članovima porodica umrlih i poginulih saboraca. Podsećajući na istorijski značaj datuma koji se obeležava kao Dan vojnih veterana, Živković je istakao da se prisećamo\n04.12.2019 u 20:05\nVenci na spomenik Milanu Tepiću povodom Dana veterana\nPovodom obeležavanja Dana vojnih veterana, delegacije Ministarstva odbrane i Vojske Srbije danas su uz vojne počasti položile vence na Novom groblju i kraj Spomenika narodnom heroju Milanu Tepiću u Beogradu, saopštilo je Ministarstvo odbrane. Centralna komemoracija na Novom groblju održana je pored Spomenika oslobodilaca Beograda u Drugom svetskom ratu. Spomen-kosturnica branilaca Beograda u Prvom svetskom ratu Pripadnici Ministarstva odbrane i Vojske Srbije položili su vence i kraj Spomen-kosturnice vojnika stradalih u srpsko-turskim ratovima i Srpsko-bugarskom ratu i Spomen-kosturnice branilaca Beograda u Prvom svetskom ratu. Dan vojnih veterana obeležava se 4. decembra, u spomen na datum kada je 1912. godine potpisano primirje u Prvom balkanskom ratu i kada je\n04.12.2019 u 19:36\nSaradnja sa Kiprom u obuci specijalaca\nNačelnik Generalštaba Vojske Srbije general Milan Mojsilović boravi u poseti Kipru, na poziv komandanta Nacionalne garde Kipra general-pukovnika Ilijasa Leontarisa, saopštila je Vojska Srbije. Tokom razgovora delegacija Vojske Srbije i Nacionalne garde Kipra dogovoreno je da težište saradnje bude obuci specijalnih i inžinjerijskih jedinica, kao i saradnji u oblasti atomsko-biološko-hemijske odbrane. Naglašen je značaj angažovanja pripadnika Vojske Srbije u misiji Ujedinjenih nacija na Kipru (UNFICYP), u kojoj pripadnici Vojske Srbije učestvuju od 2010. godine. Tokom boravka u Republici Kipar, načelnik Generalštaba Vojske Srbije se sastao i sa ministrom odbrane te zemlje Savasom Angelidisom, a u nastavku posete general Mojsilović će obići Četvrtu pešadijsku brigadu i\n„Leteći tenkovi” stigli preko Bugarske\nČetiri borbena helikoptera Mi-35, koje je Srbija kupila u Rusiji, isporučena su juče na vojni aerodrom „Pukovnik pilot Milenko Pavlović” u Batajnici. Iako se Ministarstvo odbrane nije oglašavalo ovim povodom, vest je nezvanično potvrđena. Ovo je veliki iskorak za Vojsku Srbije, budući da pomenutom isporukom dobija nešto što nije imala ni JNA – oklopne jurišne helikoptere, namenjene za podršku snagama na zemlji. Helikopteri su iz fabrike u Rostovu na Donu, preko Crnog mora i Bugarske, dopremljeni velikim transportnim avionom An-124 „ruslan”, čije su sletanje u Batajnici zabeležili vazduhoplovni entuzijasti i objavili ga na društvenim mrežama. Kao što je to u intervjuu za „Politiku” najavio general-major Duško Žarković, komandant Ratnog vazduhoplovstva i protivvazduhoplovne odbrane,


Govorite jezikom poslovanja | Berlitz Banja Luka\nUvećajte dostignuća Vaše kompanije\nBerlitz Vam pruža visokospecijalizovane programe obuke oblikovane tako da učine Vaše zaposlene samopouzdanim kada se pripremaju za profesionalne misije. Naši materijali, razvijeni u saradnji sa Vama, kao i naš tim profesionalnih predavača su pripremljeni kako bi na vrijeme prepoznali Vaše potrebe za brzom, ciljanom i učinkovitom komunikacijom.\nSpecijalizovane obuke za povećanje performansi\nSvi materijali za obuke su oblikovani prema opisu posla Vašeg zaposlenog, dok naš tim ima solidno iskustvo u poslovnom svijetu. Cilj je da polaznici brzo obavljaju poslovne zadatke na dnevnom nivou u sopstvenoj profesionalnoj oblasti.\nFleksibilnost u svim aspektima programa obuke\nNudimo Vam veliki izbor formata obuke tako da se kursevi lako integrišu u zauzeti poslovni raspored kao i u budžet Vaše kompanije. Kursevi se mogu održavati u Vašoj kompaniji, u našem jezičkom centru ili preko naše inovativne virtuelne platforme.\nBilo za jednog ili za mnoge, mi se brinemo o svemu\nBerlitz je posvećen pružanju usluge istog kvaliteta kroz sve oblike obuke koje je preduzela Vaša kompanija. Bilo da se radi o jednom ili većem broju polaznika, Vaš koordinator će Vam pomoći da upravljate svime od početka do kraja.\nBerlitz govori jezik poslovanja i razumije potrebe Vaše kompanije. Nudimo Vam fleksibilne, inovativne i efektivne planove obuka sa kojima se nijedan konkurent ne može porediti. Rezultati će biti vidljivi u vještinama Vaših zaposlenih i u poslovnim rezultatima Vaše komapnije. Za više informacija o našim Korporativnim rješenjima za obuke, obratite se Berlitz savjetniku danas.\nObratite se Berlitz savjetniku da dobijete više informacija o našim Korporativnim obrazovnim rješenjima već danas.\nKontaktirajte nas odmah>\nUronite u najintenzivnije iskustvo učenja jezika sa našim kursom Total Immersion®.\nOvaj kurs predstavlja kombinaciju telefonskih i online instrukcija i idealan je za zaposlene sa pretrpanim rasporedom.


Vučićev metod vladanja: Vanrednim izborima do apsolutne moći - NOVA portal\nPolitika Autor:Vojislav Milovančević29. Okt. 202007:19 > 07:21\nŠta sve treba da znate o novoj vladi Ane Brnabić\nNakon pobede Tomislava Nikolića na predsedničkim izborima 2012. godine, Vladu Srbije formirali su naprednjaci u koaliciji sa socijalistima i Ujedinjenim regionima Srbije. Kabinet u Nemanjinoj 11 vodio je danas aktuelni predsednik Skupštine Ivica Dačića, dok je Aleksandar Vučić bio prvi potpredsednik Vlade i ministar odbrane. Popularnost koju je Vučić stekao, pre svega hapšenjem biznismena Miroslava Miškovića, navela je lidera naprednjaka na ideju da predloži održavanje vanrednih parlamentarnih izbora nepune dve godine nakon formiranja vlade, iako je skupštinska većina delovala prilično stabilno. Jedan od\nOd Đuke do Bečića: Ko šefuje skupštinskim odborima\nAleksandar Vučićizboriizbori 2022.srpska napredna strankavanredni izbori


Podrška Regionalnoj razvojnoj agenciji Zlatibor: West Metal Group klaster na EU tržištu\nOsmišljen da poboljša konkurentnost MSP u metalnoj industriji, projekat predviđa izradu priručnika za inovativne modele prezentacije na međunarodnim sajmovima. Iako je prvenstveno osmišljen za devet članova klastera West Metal Group, model će nakon toga biti dostupan svim MSP u regionu. Projekat će takođe osigurati ispunjavanje preduslova za uspešno širenje na nova tržišta kroz proces sertifikacije, resertifikacije odnosno implementacije relevantnih standarda u svim članicama klastera. Tokom realizacije projekta partneri će izgraditi svoje kapacitete u pružanju usluga poslovnog razvoja, posebno u oblasti pristupa finansijama i internacionalizacije poslovanja.\nPodrška preduzeću za proizvodnju prehrambenih proizvoda Blue Moon Foods d.o.o.\nMikro preduzeće koje se bavi proizvodnjom prehrambenih proizvoda (peciva) nabaviće zamrzivače za odlaganje smrznutih proizvoda i opremu za pakovanje da bi uvelo novu liniju proizvoda. U proizvodnji je trenutno zaposlen 21 radnik, a investicija će doprineti otvaranju jednog radnog mesta odmah i još dva u periodu od tri godine. Predloženim aktivnostima DOP-a predviđena je donacija sopstvenih proizvoda socijalno ugroženim porodicama i godišnja stipendija za jednog učenika koji pohađa poljoprivrednu školu.\nZavršetak komunalne infrastrukture za odvođenje atmosferskih voda u Poslovnoj zoni Krčagovo treba da doprinese zaštiti postojećih preduzeća od mogućih poplava i obezbedi im bolje uslove za poslovanje. To će istovremeno unaprediti uslove za nova ulaganja u ovu poslovnu zonu, što će dovesti do novih investicija i radnih mesta.